CHT Media24.com অবসান হোক বৈষম্যের - আমরা কি মুক্তিযোদ্ধা প্রজন্ম নই ?\nপ্রথম পাতা » ঢাকা » আমরা কি মুক্তিযোদ্ধা প্রজন্ম নই ?\nআমরা কি মুক্তিযোদ্ধা প্রজন্ম নই ?\nসিরাজী এম আর মোস্তাক, ঢাকা :: কোটাবিরোধী আন্দোলনের মুখে ১২ এপ্রিল, ২০১৮ তারিখে প্রধানমন্ত্রী শেখ হাসিনা জাতীয় সংসদে দাঁড়িয়ে সকল কোটা বাতিলের ঘোষণা দেন। তা অনলাইনে- https://www.bbc.com/bengali/news-37218470 দ্রষ্টব্য। দীর্ঘ ০৩ মাসেও ঘোষণাটি বাস্তবায়ন হয়নি। অন্যদিকে ২৭ জুন, ২০১৮ তারিখে গৃহপালিত বিরোধীদলীয় নেত্রী জাতীয় সংসদে মুক্তিযোদ্ধা কোটা বহালের প্রস্তাব করলে, মাননীয় প্রধানমন্ত্রী তা জোড়ালো সমর্থন দেন এবং এ বিষয়ে অনেক সাফাই গান। তাই তাঁর কাছে প্রশ্ন- আমরা কি বাঙ্গালি জাতির জনক বঙ্গবন্ধুসহ মুক্তিযুদ্ধে ভূমিকা পালনকারী বীরযোদ্ধা ও লাখো শহীদের প্রজন্ম নই ? শুধু ২লাখ তালিকাভুক্ত পরিবারের সদস্যরাই কি মুক্তিযোদ্ধা প্রজন্ম ও তাদের সন্তান-সন্ততি ? তাহলে আমাদের পরিচয় কি ? বঙ্গবন্ধুর নাম মুক্তিযোদ্ধা তালিকায় নেই কেন ? জাতীয় চারনেতা, এমএজি ওসমানী, ৩০ লাখ শহীদ ও লাখ লাখ সম্ভ্রমহারা মা-বোনের নাম মুক্তিযোদ্ধা তালিকায় নেই কেন ? তাদের সন্তান-সন্ততিদের স্বীকৃতি নেই কেন ? তারা কি মুক্তিযোদ্ধা ছিলেন না ? তাদের প্রচেষ্টা ও আত্মত্যাগ কি বৃথা গেছে ? বর্তমান তালিকাভুক্ত ২লাখ যোদ্ধা কি বঙ্গবন্ধুসহ ঐসকল যোদ্ধা ও শহীদের চেয়ে অধিক মর্যাদাবান ? আমরা ১৬ কোটি জনতার পরিচয় কি ? আমরা কি মুক্তিযোদ্ধা প্রজন্ম নই ?\nকোটার কারণে দেশে বৈষম্যের পাহাড় সৃষ্টি হয়েছে। শতকরা ৫৬ শতাংশ কোটার মধ্যে ৩০ শতাংশই মুক্তিযোদ্ধা কোটায়। অথচ এ কোটাপ্রাপ্তদের সংখ্যা দেশের মোট জনসংখ্যার তুলনায় খুবই নগন্য। ১৬ কোটির মধ্যে মাত্র ২লাখ তালিকাভুক্ত ব্যক্তি মুক্তিযোদ্ধা হিসেবে স্বীকৃত। এ তালিকা বাংলাদেশের স্বাধীনতাযুদ্ধের সমৃদ্ধ ইতিহাসকে কলঙ্কিত করেছে। স্বীকৃত হয়েছে, ১৯৭১ সালে এ ২লাখ ব্যক্তিই বাংলাদেশ স্বাধীন করেছে। মুক্তিযুদ্ধে অন্য কারো ভূমিকা নেই। এমনকি ৩০লাখ শহীদেরও ভিত্তি নেই। তারা মুক্তিযোদ্ধা ছিলেন না। তাদের আত্মত্যাগ বৃথা গেছে। তাদের সন্তান-সন্ততি ও স্বজনদের অস্তিত্ব নেই। এভাবে লাখ লাখ সম্ভ্রমহারা মা-বোন ও তাদের পরিবার-পরিজনের স্বীকৃতি নেই। স্বাধীনতার স্থপতি বাঙ্গালি জাতির জনক বঙ্গবন্ধু শেখ মুজিবুর রহমানের নামও মুক্তিযোদ্ধা তালিকায় নেই। মুক্তিযুদ্ধে নেতৃত্ব প্রদানকারী জাতীয় চারনেতা ও সেনাপ্রধান এম এ জি ওসমানীর নামও মুক্তিযোদ্ধা তালিকায় নেই। অর্থাৎ, প্রচলিত ২লাখ তালিকাভুক্ত মুক্তিযোদ্ধাদের মর্যাদা বঙ্গবন্ধু, জাতীয় চারনেতা, এমএজি ওসমানী, ৩০লাখ শহীদ ও লাখ লাখ সম্ভ্রমহারা মা-বোনের চেয়ে অনেক বেশি। তাই মাননীয় প্রধানমন্ত্রী তাদের মুক্তিযোদ্ধা ভাতা ও তাদের সন্তান-সন্ততিদের কোটাসুবিধা প্রদান করছেন। আর তিনি নিজেসহ দেশের ১৬ কোটি নাগরিককে অমুক্তিযোদ্ধা ও তাদের প্রজন্ম বিবেচনা করেছেন।\nমাননীয় প্রধানমন্ত্রী বলেছেন, ১৯৭২ সাল থেকে মুক্তিযোদ্ধা কোটা চালু হয়েছে। সম্পুর্ণ মিথ্যা কথা। বঙ্গবন্ধু একটি যুদ্ধবিধ্বস্থ দেশ গড়তে সম্পুর্ণ বৈষম্যহীনভাবে নিয়োগ প্রদান করেছেন। তিনি মুক্তিযোদ্ধা ও শহীদ আলাদা করেননি। তাঁর ভাষায়- যারা দেশ স্বাধীনের জন্য ভূমিকা রেখেছেন, সবাই মুক্তিযোদ্ধা। যারা গাজী হয়ে ফিরেছেন, তারা শুধু মুক্তিযোদ্ধা। যারা জীবন বিসর্জন করেছেন, তারা মুক্তিযোদ্ধা ও শহীদ উভয়। আর যারা বন্দি, শরণাথী ও আত্মত্যাগী ছিলেন, তারাও একেকজন বীর মুক্তিযোদ্ধা। বঙ্গবন্ধুর নীতিতে শহীদ ও মুক্তিযোদ্ধার সংখ্যা বিবেচনা করলে দেখা যায়, শহীদের চেয়ে মুক্তিযোদ্ধা সংখ্যা অনেকগুণ বেশি। সব শহীদই মুক্তিযোদ্ধা কিন্তু সব মুক্তিযোদ্ধা শহীদ নয়। তাই বঙ্গবন্ধু কোটি কোটি মুক্তিযোদ্ধার পক্ষ থেকে মাত্র ৬৬৯ জনকে খেতাব প্রদান করেছেন আর লাখ লাখ শহীদের পক্ষ থেকে মাত্র ৭ জনকে বীরশ্রেষ্ঠ খেতাব দিয়েছেন। অর্থাৎ বঙ্গবন্ধুর নীতিতে- শুধু ২লাখ মুক্তিযোদ্ধা তালিকা, তাদের জন্য প্রদত্ত ভাতা ও তাদের সন্তান-সন্ততিদের জন্য প্রদত্ত কোটাসুবিধা সম্পুর্ণ অবৈধ। বঙ্গবন্ধুর প্রতি এ অবৈধ তথা মুক্তিযোদ্ধা তালিকা ও কোটার অপবাদ আরোপ, ঐতিহাসিক মিথ্যাচারিতা বৈ কিছু নয়।\nমাননীয় প্রধানমন্ত্রী নিজমুখে কোটা বাতিল করে এখন বিতর্কিত কোটা বহালে আগ্রহী কেন ? তিনি স্বীয় সন্তান সজিব ওয়াজেদ জয়ের উদাহরণ টানলেন কেন ? তাঁর সন্তান দেশে থাকলে কি কোটাসুবিধা পেতেন ? মোটেও না। কারণ তার পিতা-মাতা ও নানা-নানী কারো নামই মুক্তিযোদ্ধা তালিকায় নেই। এছাড়া বাংলাদেশে চাকরিতে প্রবেশের বয়সসীমাও নির্দ্ধারিত। বিদেশের মতো যে কোনো বয়সে চাকরি পাওয়া যায়না। অর্থাৎ, প্রচলিত নিয়ম অনুসারে- সজিব ওয়াজেদ জয় না পারতেন মুক্তিযোদ্ধা প্রজন্ম দাবি করতে আর নির্দিষ্ট বয়সসীমা বা ৩০ বছরের মধ্যে একটি ভালো চাকরি যোগাড় করতে। মূলত তিনি বিদেশে পড়ালেখার কারণেই বৈষম্যহীন সফলতা লাভ করেছেন।\nঅতএব মাননীয় প্রধানমন্ত্রীর কাছে আবেদন, বিতর্কিত মুক্তিযোদ্ধা তালিকা ও কোটা বাতিল করে সুস্পষ্ট ঘোষণাটি বাস্তবায়ন করুন। শিক্ষাব্যবস্থা ও কোটা জটিলতায় বঞ্চিতদের কষ্ট লাঘবে চাকরিতে প্রবেশের বয়সসীমা ৪৫ বা ৪০ নির্ধারন করুন। বিরোধীদলীয় নেত্রীর প্রস্তাবিত মুক্তিযোদ্ধা কোটা বহালের ষঢ়যন্ত্র প্রতিহত করুন। বাংলাদেশের সকল নাগরিককে মুক্তিযোদ্ধা ও শহীদ প্রজন্ম ঘোষণা করুন।\nশিশু মোবারক স্বজনদের কাছে ফিরতে চায়\nময়মনসিংহে শীর্ষ মাদক ব্যবসায়ী ভেবেল বাচ্চু বন্দুকযুদ্ধে নিহত\nআদিবাসী তরুণীকে গুলশানে ধর্ষণ\nবাংলাদেশে তামাক ব্যবহার কমেছে : তথ্যমন্ত্রী\nবিশ্ব বেতার দিবস পালন\nআসন্ন উপজেলা পরিষদ র্নিবাচন বর্জনের ঘোষণা দিয়েছেন বিপ্লবী ওয়ার্কার্স পার্টি\nভাষা সৈনিকদের সঠিক তালিকা প্রণয়ন করা প্রয়োজন : গনি মিয়া বাবুল\nচেয়ারম্যান-ভাইস চেয়ারম্যানসহ সব পদে দলীয় প্রতীকে নির্বাচন হবে : ইসি সচিব


ডিভোর্সের গুঞ্জন নিয়ে মুখ খুললেন প্রিয়াঙ্কা চোপড়া » Dinajpur24\nHome বিনোদন ডিভোর্সের গুঞ্জন নিয়ে মুখ খুললেন প্রিয়াঙ্কা চোপড়া\n(দিনাজপুর২৪.কম) জনপ্রিয় অভিনেত্রী প্রিয়াঙ্কা চোপড়া। ব্যক্তিগত জীবনে মার্কিন গায়ক নিক জোনাসকে বিয়ে করেছেন। বেশ ভালোই কাটছে তাদের দাম্পত্য জীবন। এদিকে কিছুদিন আগে ফটো ও ভিডিও শেয়ারিং সাইট ইনস্টাগ্রামে তার নাম থেকে ‘জোনাস’ অংশটি বাদ দেন প্রিয়াঙ্কা। এরপর থেকেই নিকের সঙ্গে তার ডিভোর্সের গুঞ্জন উড়তে শুরু করে। এই গুঞ্জন প্রসঙ্গে এক সাক্ষাৎকারে প্রিয়াঙ্কা বলেন, ‘আমি জানি না কেন এটি ছড়ালো! যত দূর মনে পড়ে, টুইটার অ্যাকাউন্টের সঙ্গে আমার নামের মিল রাখতে চেয়েছিলাম। কিন্তু পরে দেখলাম সবাই এটিকে অনেক বড় একটি ব্যাপার মনে করেছে। এটি শুধুমাত্র সামাজিক যোগাযোগমাধ্যম, বন্ধুরা! শুধু মজা করুন।’\nবিয়ের পর নিজের নামের সঙ্গে স্বামী নিক জোনাসের পদবি যুক্ত করেছিলেন প্রিয়াঙ্কা। এত দিন ইনস্টাগ্রামে তার নাম লিখতেন ‘প্রিয়াঙ্কা চোপড়া জোনাস’। কিন্তু গত ২২ নভেম্বর হঠাৎ করেই ‘জোনাস’ পদবি বাদ দেন বলিউডের ‘দেশি গার্ল’। -অনলাইন ডেস্ক\nPrevious articleঠাকুরগাঁওয়ের দুর্বৃত্তের ছুরিকাঘাতে স্কুলছাত্র নিহত\nNext articleইউপি নির্বাচনে প্রার্থীকে হুমকি-ধমকি, হামলা : দৃশ্যমান পদক্ষেপ নেই ইসির


সাহাবাগণ নক্ষত্রসম, তাঁদের সম্মান ও মর্যাদা [তিন] - ডক্টর আব্দুল বাতেন মিয়াজী - সমকালীন মুসলিম বিশ্ব\nসাহাবাগণ নক্ষত্র সমতুল্য। নক্ষত্র দিশারি হিসেবে কাজ করে থাকে। তবে নক্ষত্রেরও পতন হয়। নক্ষত্রের পতন হলে উল্কা কিংবা ধূমকেতু নয়, একেবারে ব্ল্যাকহোলে রুপান্তরিত হয়। তখন সেই নক্ষত্র রূপ নেয় ভয়ংকর কিছুতে। সবকিছুকে নিজের দিকে টেনে নেয়। অজানা লক্ষ্যে। সেখান থেকে ফিরে আসার আর পথ থাকে না। সাহাবাগণের মধ্যে মুনাফিকেরা হলো সেই পতিত নক্ষত্র বা ব্ল্যাকহোল। এ কারণে আল্লাহ পাক কুরআনে এতো বেশি বেশি করে মুনাফিকদের ভয়ংকর শাস্তির কথা ঘোষণা করেছেন।\nকাফের আর মুসলমানের অবস্থান পরিষ্কার। কিন্তু মুসলমানরূপী মুনাফিকদের অবস্থান কখনোই পরিষ্কার নয়। এরাই ইসলামের সবচেয়ে বেশি ক্ষতি করেছে। এরা নবীজী সাল্লাল্লাহু আলাইহি ওয়াসাল্লামের পেছনে নামায আদায় করেছে, বাইরে সবার কাছে সাহাবা হিসেবেই পরিচিত ছিল। কিন্তু এদের অন্তরের খবর আল্লাহ ও আল্লাহর রাসুল সাল্লাল্লাহু আলাইহি ওয়াসাল্লাম ঠিকই জানতেন। আল্লাহ পাক বলেন,\n“আর আপনার আশ-পাশের আরবে কিছু মুনাফেক রয়েছে এবং মদীনাবাসীদের ভেতর থেকে কিছু লোক কঠোর মুনাফেকীতে নিমগ্ন। আপনি তাদের [মনের অবস্থা] জানেন না; আমি জানি। আমি তাদেরকে আযাব দান করব দু’বার, তারপর তাদেরকে নিয়ে যাওয়া হবে কঠিন আযাবের দিকে।” [সূরা আত-তওবা: ১০১]\nকুরআনে সূরা মুমিন যেমন আছে, তেমনি সূরা মুনাফিকুনও আছে। তবে সূরা কাফেরুন একেবারেই ছোট। মাত্র ৬ট আয়াত। কারণ, কাফেরগুলো চিহ্নিত। সূরা মুনাফিকুনে ১১টি আয়াত। সূরা মুমিনুন-এ ১১৮টি আয়াত। অপরদিকে সূরা মুমিনে ৮৫ আয়াত। তবে পুরো কুরআনের বিভিন্ন স্থানে মুনাফিকদের নিয়ে বিভিন্ন সময়ে বিভিন্ন আলোচনা এসেছে। এই মুনাফিকদের কিছু ছিল চিহ্নিত মুনাফিক আর কিছু ছিল গুপ্ত মুনাফিক। আব্দুল্লাহ বিন উবাই বিন সলুলের দলবল ছিল চিহ্নিত মুনাফিক। সামাজিক কারণে এদের সম্পর্কে জানার পরও রাসুল সাল্লাল্লাহু আলাইহি ওয়াসাল্লাম এদের বিরুদ্ধে তেমন কোনও ব্যবস্থা নেন নি। উহুদের মতো গুরুত্বপূর্ণ একটি যুদ্ধে এই আব্দুল্লাহ বিন উবাই তার অনুগত ৩০০ সৈন্য নিয়ে পিছু হটেছিল।\nকুরআন এবং হাদিসের ভাষা থেকে বোঝা যায় চিহ্নিত মুনাফিকের চেয়ে গুপ্ত মুনাফিক কোনও অবস্থাতেই কম ছিল না। সাহাবাগণের মর্যাদা ও সম্মান পুরোপুরি বুঝতে হলে তাঁদের প্রকৃত অবস্থান বুঝতে হবে। পূর্বের দুটো পর্বে আমি সেদিকে আলোকপাত করেছি। সর্বস্ব ত্যাগ করা সাহাবাদের সাথে যেন সাধারণ ক্ষমা পাওয়া তুলাকা এবং শাস্তি থেকে রেহাই পাওয়া উতাকাদের মিশিয়ে না দেই। এই গুপ্ত মুনাফিকদের রুখতে হযরত উমর রাঃ ও একটি বিশেষ মুহূর্তে খেলাফতের দায়িত্ব যেন এমন সাহাবাদের কাছে না যায় সেজন্য হুঁশিয়ারি দিয়েছিলেন। তিনি বলেছেনঃ\n“إن هذا الأمر لا يصلح للطلقاء ولا لأبناء الطلقاء”. [كنز العمال للهندي: ج5، ص735، الطبقات الكبرى: ج3، ص248، أسد الغابة: ج4، ص387]\nঅর্থাৎ:- খেলাফত তুলাকা বা তাদের সন্তানদের জন্য বৈধ হবে না। [কানজুল উম্মাল ৫ম খণ্ড ৭৩৫ পৃষ্ঠা, তাবাকাতুল কুবরা ৩য় খণ্ড ২৪৮ পৃষ্ঠা।]\nহযরত আয়েশা রাঃ এবং তাবেয়ী আসওয়াদ বিন ইয়াজীদও একই মনোভাব পোষণ করতেন। তিনি বলেন, আমি আয়েশা রাঃ কে বললাম, তুলাকাদের এক লোক রসূলুল্লাহ ছঃ এর ছাহাবীদের সাথে খিলাফত নিয়ে যে ঝগড়া শুরু করছে, তাতে আপনি বিস্মিত হচ্ছেন না? তিনি (হযরত আয়েশা) বললেন, ‘এতে তোমার বিস্মিত হবার কি আছে? এতো আল্লাহর রাজত্ব/ক্ষমতা। তা তিনি ভালো ও খারাপ সবাইকে দান করেন। ফেরআউন তো মিসরবাসীর উপর চারশত বছর রাজত্ব করেছে। অনুরূপ অন্যান্য কাফিররাও।’ [সূত্রঃ আল-বিদায়া ওয়ান নিহায়া, খন্ড- ০৮, পৃষ্টা- ১৩১]।\nসহীহ মুসলিম এবং আবু দাউদ শরীফে উল্লেখিত ১২ জন সহ অন্যান মুনাফিকের পরিচয় কেবল দুজন সাহাবার মধ্যেই গোপন ছিল, হযরত হুজায়ফা রা এবং হযরত আম্মার রা। অন্য যেসব মুনাফিক সাহাবাগণের মধ্যে নিজেদের লুকিয়ে রাখতো কারো কারো পরিচিয় বিশেষ ঘটনা পরিক্রমায় প্রকাশ হলেও এদের প্রায় সবার পরিচয়ই গোপন থেকে যায়। প্রকাশ পাওয়াদের মধ্যে আছে মক্কা বিজয়ের সময় ও এর পরে ঈমান আনা মারওয়ান বিন হাকাম আর তার পিতা হাকাম ইবনুল আস বিন উমাইয়্যা। দুজনই ঈমানের সাথে নবীজীকে দেখেছিল। তবে বেয়াদবির কারণে তাদের সাহাবিয়ত নিয়ে ইমামগণের মধ্যে মতভেদ রয়েছে। হাকাম বিভিন্ন সময়ে মদিনার বিভিন্ন গোপন বৈঠকে যোগ দিতো আর মুসলমানদের গোপন কথা শত্রুদের কাছে প্রকাশ করে দিতো। মাঝে মাঝে সে নিজেই নবীজীর কথা ও কণ্ঠস্বর নকল করতো। ধরা পড়ার পর তাকে পরিবারের সবার সাথে তায়েফে নির্বাসন দেয়া হয়। আর এই মারওয়ানের দুষ্টামির কারণেই খলিফা উসমান রা কে শহীদ হতে হয়। মুয়াবিয়া হযরতের রাজত্বকালে মদিনার গভর্নর হয় মারওয়ান এবং নবীজীর মিম্বরে বসে বসে মওলা আলী রা এবং আহলে বাইতের অন্যান্যদের অকথ্য ভাষায় গালিগালাজ করতো। দামেস্কে গালির প্রচলন চালু করেছিলেন রাজা মুয়াবিয়া আর মদিনায় তা বাস্তবায়ন করেছিল মারওয়ান [লাঃ নিচের লিঙ্ক থেকে দেখে নিন কীভাবে মওলা আলীর প্রতি গালিকে এরা সুন্নত বানিয়ে নিয়েছিল। সহীহ বুখারির বিখ্যাত ব্যাখ্যাগ্রন্থ ফতহুল বারিতে ইমাম ইবনে হাযার আস্কালানী রহঃ সহ আহলে সুন্নাহর অন্যান্য ইমামগণের কিতাবের উদ্ধৃতি উপস্থাপন করেছেন আল্লামা আইনুল হুদা সাহেব। https://www.facebook.com/Muhammad.Ainul.Huda.65/videos/1356592001133893/]।\nগুপ্ত মুনাফিকদের আসল রূপ উন্মোচনের জন্যে রাসুলে কারীম সাল্লাল্লাহু আলাইহি ওয়াসাল্লাম একটি গাইডলাইন দিয়ে গেছেন। তা হল মওলা আলী রাদ্বিয়াল্লাহু আনহু। তিনি পরিষ্কার ঘোষণা করেন, আলীর দুশমন (তাঁর বিরুদ্ধে যুদ্ধকারী ও তাঁকে গালিদাতা) হলো মুনাফিক। হাদীছটি হলোঃ\nعَنْ زِرٍّ ، قَالَ: قَالَ عَلِيٌّ رضي الله عنه: “وَالَّذِي فَلَقَ الْحَبَّةَ وَبَرَأَ النَّسَمَةَ إِنَّهُ لَعَهْدُ النَّبِيِّ الْأُمِّيِّ صَلَّى اللَّهُ عَلَيْهِ وَسَلَّمَ إِلَيَّ أَنْ لَا يُحِبَّنِي إِلَّا مُؤْمِنٌ وَلَا يُبْغِضَنِي إِلَّا مُنَافِقٌ”. أخرجه مسلم (1/86 ، رقم 78) ، والترمذى (5/643 ، رقم 3736) ، وقال: حسن صحيح. والنسائى (8/115 ، رقم 5018).\nঅর্থঃ তাবেয়ী জির বিন হুবাইশ বলেন, হযরত আলী -رضي الله عنه- বলেছেন, ‘সে মহান সত্ত্বার কসম, যিনি দানা উৎপন্ন করেছেন এবং সৃষ্টকূলকে সৃষ্টি করেছেন! আমার কাছে এটা অবশ্য রসূলুল্লাহ صلَّى الله عليه وسلَّم এর অঙ্গীকার যে, আমাকে মুমিন ছাড়া কেউ ভালোবাসবে না এবং মুনাফিক ছাড়া কেউ বুগজ/ঘৃণা করবে না।’ [ছহীহ মুসলিম (৭৮), সুনানে তিরমিযী (৩৭৩৬) ও সুনানে নাসায়ী (৫০১৮)]।\nএরকম অগণিত হাদিস রয়েছে, গুপ্ত মুনাফিকদের স্বরূপ উন্মোচনে। নিচের হাদিসটি খুবই গুরুত্বপূর্ণ। মদিনাবাসী সাহাবাগণ কীভাবে মুনাফিক চিনতেন?\nعن أبي سعيد الخدري -رضي الله عنه- ، قال: “إنَّا كنا لنعرف المنافقين نحن معشر الأنصار ببغضهم علي بن أبي طالب”. أخرجه الترمذي (رقم 3717).\nঅর্থঃ হযরত আবু সাঈদ -رضي الله عنه- থেকে বর্ণিত, তিনি বলেন, “আমরা আনছারগণ মুনাফিক চিনতাম আলী বিন আবী তালেব রাদ্বিয়াল্লাহু আনহুর প্রতি তাদের বুগজ/বিদ্বেষ দেখে।” [সুনানে তিরমিযী (৩৭১৭)]।\nযে কথা দিয়ে এই দীর্ঘ লেখাটি শুরু করেছিলাম, তা হল সাহাবাগণ নক্ষত্রসম। একটি সত্য প্রকাশ করি, এই সত্যের মাধ্যমে যারা মুয়াবিয়া হযরতকে নক্ষত্র মনে করে অনুসরণ করাকে ওয়াজিব মনে করছেন তাদের মাথায় একটি ফাটা বাঁশ আছড়ে পড়বে। এই বহুল প্রচলিত হাদিসটি দুর্বল সনদে বর্ণিত। ইমাম জালালুদ্দীন সুয়ুতী রহঃ তাঁর জামি আস-সাগিরে  এই হাদিসটি উল্লেখ করে একে দুর্বল সনদের বর্ণিত বলে রায় দিয়েছেন। এই হাদিসের একজন রাবি জা’ফর বিন আব্দুল ওয়াহিদ আল-হাশিমীকে ইমাম ইবনে হাজার আস্কালানী রহঃ মিথ্যাবাদী হিসেবে আখ্যায়িত করেছেন। আস্কালানী রহঃ এই হাদিসকে মুনকার বা নিন্দনীয় এবং খুবই দুর্বল বলে রায় দিয়েছেন। [ইবনে হাজার আস্কালানী: তালখিস আল-হাবির – ২০৯৮]।\nএবার বাস্তবতায় আসুন। আপনি চাইলে এই লেখার শুরুতে বর্ণিত মশহুর, জীবন, সম্পদ, সব ত্যাগ করা সাহাবাগণের অনুসরণ করতে পারেন। আবার চাইলে সুখস্বাচ্ছন্দ্যে ভেসে বেড়ানো, গণিমতের সম্পদ ইচ্ছে মতো ব্যয় করা, হারাম বস্তু (যেমন সিল্ক, সোনা, হিংস্র পশুর চামড়া) ব্যবহারকারী, অন্যায় ভাবে হত্যা ও অন্যায় ভাবে অন্যের সম্পদ দখলকারীদের অনুসরণ করতে পারেন। [সহীহ মুসলিম ৪৬৭০-(৪৬/১৮৪৪), ইসলামিক ফাউন্ডেশন ৪৬২৪, ইসলামিক সেন্টার ৪৬২৫]। আবার চাইলে আহলে বাইতের অনুসরণ করতে পারেন। কুরআন ও হাদিসের আলোকে আহলে বাইতকে অনুসরণ করলে আপনি নিরাপদ। তুলাকা বা উতাকাদের অনুসরণ করলে সব সময় যে সত্যের উপর স্থির থাকতে পারবেন এর গ্যারান্টি নেই। কেননা, মিথ্যা হাদিস বর্ণনায় উনাদের অবদান সবচেয়ে বেশি। মওলা আলী, ইমাম হাসান ও ইমাম হুসাইন আলাইহিমুস সালাম ওয়া রাদ্বিয়ালাহু আনহুম গণের বর্ণিত হাদিস পাবেন হাতেগোনা কয়েকটি। মিথ্যাকে প্রতিষ্ঠিত করতেই আহলে বাইতকে শারীরিক ও মানসিক ভাবে এরা কষ্ট দিয়েছে। তাতেই থেমে না থেকে এরা আহলে বাইতের বর্ণিত সকল হাদিস গায়েব করে দেবার প্রোজেক্ট হাতে নিয়েছিল। অল্প কিছু মুহাদ্দিস নিজেদের জীবন বাজি রেখে সেখান থেকে মাত্র সাড়ে তিনশ হাদিস হেফাজত করতে পেরেছেন। অথচ উনাদের বর্ণিত হাদিস থাকার কথা লক্ষাধিক। জামানার মুজাদ্দিদ প্রোফেসর ডঃ তাহিরুল কাদরী (মাজিআ) মওলা আলী রাদ্বিয়াল্লাহু আনহুর প্রায় ৪০ হাজার হাদিস সংগ্রহ করেছেন। সেগুলো তাহকিক সহ খুব শিগ্রই প্রকাশ হবে ইন শা আল্লাহ। আল্লাহ পাক আমাদেরকে সত্য জানার ও সত্যের সাথে থাকার তৌফিক দান করুন। ইসলাম ঠুনকো কোনও ধর্ম নয় যে সত্য জানলে ঈমান নষ্ট হয়ে যাবে। শিয়া জুজুর ভয় দেখিয়া আমাদেরকে সত্য থেকে দূরে রাখা হয়েছে। তবে সত্য কখনো চাপা থাকে না। “সত্য সমাগত, মিথ্যা দূরীভূত। নিশ্চয়ই মিথ্যা দূরীভূত হবারই [বনী ইসরাঈল: ১৭:৮১]।\nTotal Users : 47507\nTotal views : 355987


July 5, 2022\tইসলাম ও জীবন 0\nধর্ম ডেস্ক : দরজায় কড়া নাড়ছে পবিত্র ঈদুল আজহা। এই ঈদকে কোরবানির ঈদও বলা হয়। কারণ আল্লাহর সন্তুষ্টি অর্জনের উদ্দেশ্যে এই ঈদে মুসলিমরা পশু কোরবানি দিয়ে থাকেন। তাইতো স্বাস্থ্যবিধি মেনেই খুলে দেওয়া হয়েছে পশুর হাটগুলো। ইতোমধ্যেই শুরু হয়েছে যার যার সামর্থ্য অনুযায়ী গরু বা খাসি কেনা। তবে শুধু পশু কিনলেই …\nJuly 4, 2022\tইসলাম ও জীবন 0\nধর্ম ডেস্ক : মুসলিম উম্মাহর সার্বজনীন দুইটি উৎসবের অন্যতম একটি কোরবানির ঈদ। ঈদুল আজহার প্রধান আকর্ষণ পশু কোরবানি করা। নিজের অর্থে কেনা পশুটি আল্লাহর নামে উৎসর্গ করে জবাই করার মাধ্যমে একজন প্রকৃত মুসলমান মূলত নিজেকে আল্লাহর কাছে সমপর্ণের শিা নেয়। কোরবানির বিধান আল্লাহর কিতাব, রাসূলের সুন্নাহ ও মুসলমানদের ইজমা দ্বারা …\nধর্ম ডেস্ক : কোরবানি মুসলিমদের কাছে একটি গুরুত্বপূর্ণ ইবাদত। সামর্থ্যবান নারী-পুরুষের উপর কোরবানি ওয়াজিব। আদম (আ.) থেকে শুরু করে সব নবীর যুগেই কোরবানি পালিত হয়েছে। আল্লাহ ও তার রাসুলের শর্তহীন আনুগত্য, ত্যাগ ও বিসর্জনের শিাও আছে কোরবানিতে। সেই কাঙ্খিত দিবসটি আর মাত্র কদিন পরে। কারো জন্য কোরবানি ওয়াজিব হওয়া কিংবা …\nধর্ম ডেস্ক : ১০ জিলহজ ঈদুল আজহার নির্ধারিত দিন। মুসলিম উম্মাহ এ দিনেই পবিত্র ঈদুল আজহা উদযাপন করে থাকেন। ঈদের নামাজ পড়েন এবং পশু কোরবানি করেন। তবে কোরবানি কি শুধু ১০ জিলহজ সম্পন্ন করতে হবে? নাকি কোরবানির জন্য আরো সময় পাওয়া যাবে? এ ব্যাপারে ইসলামের নির্দেশনা কী? না, কোরবানি শুধু …\nধর্ম ডেস্ক : করোনার ধকল কাটিয়ে দুই বছর পর পবিত্র হজ পালনের সুযোগ পাওয়ায় সৌদি আরবের মক্কায় ঢল নেমেছে লাখো মুসল্লির। তিল ধারণের ঠাঁই নেই মসজিদুল হারামে। বাংলাদেশ থেকে এ বছর ৬০ হাজার মুসল্লির হজে অংশ নেয়ার কথা রয়েছে। এরই মধ্যে সৌদি পৌঁছেছেন ৫৩ হাজারের বেশি। আগামী ৮ জুলাই মিনার …\nJuly 2, 2022\tইসলাম ও জীবন 0\nধর্ম ডেস্ক : প্রতিটি মুমিন হূদয়ে নবিপ্রেম আছে, আছে প্রিয় নবীকে দেখার ও তাঁর সঙ্গ পাওয়ার অধীর বাসনা। এই সুপ্ত কামনা একজন সাধারণ মুমিনও হূদয়ে লালন করে। মদিনায় রওজা জিয়ারতে হজযাত্রীদের এই আকুলতা আরো তীব্র হয়ে ওঠে। জান্নাতে তাঁর সান্নিধ্য গ্রহণের প্রবল ইচ্ছা জাগে। পৃথিবীতে নবীর সঙ্গী হওয়ার সৌভাগ্য অর্জন …\nJune 29, 2022\tইসলাম ও জীবন 0\nধর্ম ডেস্ক : সারা বিশ্বের ধর্মপ্রাণ মুসলিম প্রতিবছর এক মাস রমজানের রোজাব্রত পালন করেন। এরপর শাওয়াল ও জিলকদ—দুই মাস পেরিয়ে আসে পবিত্র হজের মাস জিলহজ। জিলহজের প্রথম দশ দিন অত্যন্ত তাৎপর্যবহ ও পুণ্যময়। হাদিসের বিভিন্ন বর্ণনা মতে, এ দশ দিন পৃথিবীর অন্যতম শ্রেষ্ঠতম দিন। এ দিনগুলোতে ইবাদত ও আমলের প্রতি …\nJune 26, 2022\tইসলাম ও জীবন 0\nবগুড়া ডেস্ক : সর্বশেষ শনিবার পর্যন্ত ১০৮টি ফ্লাইটে সৌদি আরব গেছেন ৩৮ হাজার ৮৮৯ জন হজযাত্রী। ধর্ম মন্ত্রণালয়ের আইটি হেল্পডেস্কের হজের প্রতিদিনের বুলেটিনে এ তথ্য জানানো হয়েছে। সৌদি আরব যাওয়া হজযাত্রীদের মধ্যে সরকারি ব্যবস্থাপনার তিন হাজার ৩৮৫ জন ও বেসরকারি ব্যবস্থাপনার ৩৫ হাজার ৫০৪ জন রয়েছেন।১০৮টি ফ্লাইটের মধ্যে বিমান বাংলাদেশ …\nJune 23, 2022\tইসলাম ও জীবন 0\nবগুড়া ডেস্ক : চলতি বছর বাংলাদেশ থেকে আরও দুই হাজার ৪১৫ জন পবিত্র হজ পালনের সুযোগ পাচ্ছেন। এ বছর হজ মৌসুমে বাংলাদেশের জন্য এই বাড়তি হজ কোটা বাড়িয়েছে সৌদি আরব। বৃহস্পতিবার (২৩ জুন) গণমাধ্যমকে এ তথ্য নিশ্চিত করেছেন হজ এজেন্সি অ্যাসোসিয়েশন অব বাংলাদেশের (হাব) সভাপতি এম শাহাদাত হোসেন। করোনা পরিস্থিতির …\nসৌদি পৌঁছেছেন আরো ২৫ হাজার ৯৮১ জন হজযাত্রী\nJune 21, 2022\tইসলাম ও জীবন 0\nবগুড়া ডেস্ক : বাংলাদেশ থেকে এখন পর্যন্ত প্রায় ২৬ হাজার যাত্রী সৌদি আরব পৌঁছেছেন। সোমবার দিবাগত রাত ২টা পর্যন্ত ২৫ হাজার ৯৮১ জন যাত্রী সৌদি পৌঁছেছেন। এর মধ্যে সরকারি ব্যবস্থাপনায় ৩ হাজার ৩৮৫ ও বেসরকারি ব্যবস্থাপনায় হজযাত্রী ২২ হাজার ৫৯৬ জন। এ ছাড়া এখন পর্যন্ত ৭১টি হজ ফ্লাইট সৌদি গেছে। …


স্মৃতির মুকুরে শায়খে কাতিয়া - মাসিক আলকাউসার\nস্মৃতির মুকুরে শায়খে কাতিয়া\nআবদুল্লাহ বিন সাঈদ জালালাবাদী আল-আযহারী\nঅধম লেখকের ‘জীবন নদীর বাঁকে বাঁকে’ ৪র্থ ও ৫ম কিস্তিতে বৃহত্তর সিলেটের প্রথিতযশা আলেম-উলামা প্রসঙ্গে শায়খে কাতিয়া হযরত মাওলানা আমীনুদ্দীন রাহ.-এর আলোচনা তেমনভাবে আসেনি। কারণ সাধারণভাবে জীবিত লোকদের মূল্যায়ন তাঁদের বর্তমানে করার রীতি নেই।\nবক্ষমান নিবন্ধে তাঁর চরিত্রের উজ্জ্বল দিকগুলোকে তুলে ধরার যে চেষ্টা করা হয়েছে তাতে একটুও অতিরঞ্জন নেই। তিনি যা ছিলেন, যেমন ছিলেন, ঠিক তেমনটিই তুলে ধরা হয়েছে। আশা করি, বৃহত্তর সিলেট তথা সিলেট বিভাগ এবং ইউরোপ-আমেরিকা ও মধ্যপ্রাচ্যের বিভিন্ন দেশে অবস্থানকারী তাঁর শিষ্য-শাগরিদ, মুরীদান, গুণগ্রাহী এবং বাংলাদেশের আলেমসমাজসহ (কারণ তিনি জমিয়তে উলামায়ে ইসলামের একজন শীর্ষনেতা ছিলেন।) সকল পাঠকই এতে একজন মর্দে মুজাহিদ ও আদর্শ পুরুষের সাক্ষাত পাবেন।\n৩০ রমযান, শুক্রবার ১৪৩১ হি. বিকেলে সিলেট বিভাগের প্রবীণতম এবং সর্বাধিক প্রভাবশালী আলেমের ইন্তেকালের সংবাদে রমযানের শেষ ইফতার ও ঈদের আনন্দ যেন মাটি হয়ে গেল। সেই প্রখ্যাত আলেম হচ্ছেন শায়খে কাতিয়া নামে সর্বজনপরিচিত নবতিপর আলেম হযরত মাওলানা আমীনুদ্দীন রাহ.। বিকেল তিনটায় সিলেটের একটি ক্লিনিকে তিনি শেষ নিঃশ্বাস ত্যাগ করেন। ইন্না লিল্লাহি ওয়াইন্না ইলাইহি রাজিউন।\nএমনিতেই প্রবাদ আছে, মওতুল আলিমে মওতুল আলমে। অর্থাৎ কোনো একজন আলেমের মৃত্যু গোটা বিশ্বের মৃত্যুতুল্য। প্রবাদটি কার জন্যে কতটুকু প্রযোজ্য, কোন মাত্রায় প্রযোজ্য তার পরিমাপ আমি করতে পারব না। তবে হযরত শায়খে কাতিয়ার মৃত্যু আমার কাছে শাব্দিক অর্থেই এরূপ মনে হয়েছে। তাঁর সাথে আমার দীর্ঘ পঁয়তাল্লিশ বছরের পরিচয়। তিনি আমার উস্তাদ জাতীয় মসজিদের সাবেক খতীব ও ঢাকা আলিয়া মাদরাসার সাবেক মুহাদ্দিস ও হেড মাওলানা হযরত মাওলানা ওবায়দুল হক রাহ. এবং আমার অন্যতম পীর ও মুর্শিদ চট্টগ্রাম হাটহাজারী এলাকার ফতেহাবাদ পরগনার ফতেহপুর নিবাসী হযরত শাহ আবদুস সাত্তার রাহ.-এর দেওবন্দ দারুল উলূমের সতীর্থ। এঁরা একই সাথে হযরত মাওলানা সাইয়্যিদ হুসাইন আহমদ মাদানী রাহ.সহ সেখানকার প্রখ্যাত আলিমগণের নিকট পাঠ গ্রহণ করেছেন ১৯৪৬-৪৭ সালের দিকে ৬০/৬৫ বছর পূর্বে। এঁরা প্রত্যেকেই যাঁর যাঁর ক্ষেত্রে এক একজন দিকপাল ছিলেন। জাতীয় মসজিদের খতীব ও ঢাকা আলিয়ার মুহাদ্দিস ও হেড মাওলানা উস্তাদ মাওলানা ওবায়দুল হকের পরিচিতি বলার অপেক্ষা রাখে না। শাহ আবদুস সাত্তার রাহ. সম্ভবত বাংলাদেশী ও পাকিস্তানী শাগরিদদের মধ্যে মাদানী রাহ.-এর খেদমতে সর্বাধিক সময় সাহচর্যপ্রাপ্ত ব্যক্তিত্ব। তিনি একাধারে সাড়ে বার বছর মাদানী রাহ.-এর খেদমতে অবস্থান করেছিলেন। কিন্তু হযরত মাদানীর পাগল বলতে কেবল দু’জনকেই বোঝানো হত। প্রথমজন ছিলেন হযরত শায়খে বাঘা (সিলেট) মাওলানা বশিরুদ্দীন আহমদ রাহ. আর অপরজন ছিলেন এই শায়খে কাতিয়া রাহ.। সূরতে-সীরাতে, পোশাকে-আশাকে, কথাবার্তা ও চাল-চলনে এঁরা ছিলেন হযরত মাদানীর হুবহু প্রতিচ্ছবি। হযরত মাদানী রাহ. কেমন ছিলেন্তএ প্রশ্নের জবাব সহজেই দেওয়া যেত-শায়খে কাতিয়াকে দেখে নাও! দেওবন্দের ছাত্রজীবনে স্বাধীনতা-সংগ্রামী হযরত মাদানীর অনুকরণে সেই যে খদ্দরের পোশাক ধরেছিলেন, জীবনে আর তার পরিবর্তন হয়নি। আমার মতো পাঞ্জাবি-আলীগড়ি পায়জামা ও জিন্নাহ ক্যাপ পরনে অভ্যস্ত একসময়ের তুখোড় সরকারী মাদরাসা পড়ুয়া সংগ্রামী ছাত্র নেতাকেও তিনি তাঁর মতো করে খদ্দরের পাঞ্জাবি-পায়জামা পরতে অনেকটা অভ্যস্ত করে তুলেছিলেন। তাঁর সংসর্গের প্রভাব এতই যাদুকরী ছিল যে, সেই আমি যে কখন হঠাৎ খদ্দরের মোটা কাপড়ে অভ্যস্ত হয়ে পড়েছিলাম তা মোটেই টের পাইনি।\nহাদীসে আছে, ‘সাহাবীগণ হচ্ছেন নক্ষত্রতুল্য। তোমরা তাঁদের মধ্যকার যাকেই অনুসরণ করবে হেদায়েত পেয়ে যাবে।’ হযরত শায়খে কাতিয়ার চরিত্রে একাধারে নবীযুগের প্রখ্যাত দু’জন মনীষীর প্রভাব সুস্পষ্টভাবে দেখা যেত। তাঁদের একজন হচ্ছেন আমীরুল মুমিনীন ও খলীফাতুল মুসলিমীন হযরত ওমর ফারূক রা., যাঁকে শয়তানও ভয় পেত। আর অপরজন হচ্ছেন হযরত ওয়ায়েস করনী রাহ.। হযরত ওমর রা.-এর মতো নিরাপস সংগ্রামী চরিত্র এবং ওয়ায়েস করনীর বিনয়ী সূফীচরিত্রের অপূর্ব সমাবেশ ঘটেছিল তাঁর জীবনে। হযরত মাদানীর এরূপ বহুমুখী গুণের প্রতিফলন ঘটেছিল তাঁর চরিত্রে।\nবিগত শতকের চল্লিশের দশকে তিনি যখন দেওবন্দ দারুল উলূমের ছাত্র তখন তার আর্থিক অবস্থা অনেকটা সচ্ছল ছিল। তাঁর এক চাচাত ভাই লন্ডন থেকে প্রতি মাসে তাঁর জন্য যে অর্থ পাঠাতেন তার পরিমাণ মোটামুটি ভালোই ছিল। একবার তিনি তাঁর ঐ চাচাত ভাইকে একটি বিশেষ প্রয়োজনে আরো একটু বেশি পরিমাণ টাকা পাঠাতে লিখলেন। তিনি যথারীতি টাকা পাঠিয়ে দিলেন। তরুণ আলেম আমীনুদ্দীন টাকা পেয়ে যে কাজটি করলেন তা উস্তাদ-শাগরিদ সকলকে হকচকিয়ে দিল। তিনি সাহারানপুর বাজার থেকে দামি কার্পেট কিনে এনে তা কেটে কয়েক খণ্ড করলেন। তাঁর হাতে দামি কার্পেটের এরূপ দুর্দশা দেখতে পেয়ে সকলেই হায় হায় করে উঠলেন। হায়, এ পাগল করছেটা কী? তারপর তিনি কার্পেটের সে খণ্ডগুলো হযরত মাদানী, শায়খুল আদব ওয়াল ফিকহ মাওলানা এজায আলী, মাওলানা ইবরাহীম বলিয়াভী রাহ. প্রমুখ উস্তাদগণের বসার আসনে স্থাপন করে বললেন, আমার উস্তাদগণ কুরআন্তহাদীসের অমূল্য শিক্ষা বিতরণ করবেন চটের বিছানায় বসে এটা হতে পারে না। এ দামি কার্পেটই তাঁদের জন্য শোভনীয়।’ তখনই কেবল সকলে তাঁর পাগলামির রহস্য অনুধাবন করতে সমর্থ হলেন। মাওলানা আমীনুদ্দীন এভাবে উস্তাদগণের খেদমতে ব্যস- থেকে যথাসময়ে কুরআন্তহাদীস, ফিকহ প্রভৃতি শাস্ত্রের পরীক্ষায় সাফল্যের সাথে উত্তীর্ণ হয়ে দেশে ফিরে আসেন। তিনি নিজে আমাকে বলেছেন, ‘হযরত মাওলানা শামসুল হক ফরিদপুরী রাহ. দেওবন্দে যে কামরায় অবস্থান করে বিদ্যাভ্যাস করতেন, সৌভাগ্যক্রমে তিনি সেই কামরাতেই অবস্থান করতেন।’\nমাওলানা মাদানী রাহ. তাঁর উস্তাদ শায়খুল হিন্দ হযরত মাওলানা মাহমুদুল হাসান রাহ.-এর নির্দেশে প্রথমে কলকাতা সরকারি আলিয়া মাদরাসার যেসব ছাত্র স্বদেশী আন্দোলনকালে অসহযোগিতা করে মাদরাসা ত্যাগ করে বেরিয়ে এসেছিলেন তাঁদেরকে হাদীস পড়ানোর জন্য কলকাতায় এসেছিলেন। তারপর সেখান থেকে তিনি সিলেট এসে ১৯২৭ সাল পর্যন্ত দীর্ঘ সাত বছর সিলেটেই অবস্থান করেছিলেন। মানিকপীরের টিলা সংলগ্ন খিলাফত বিল্ডিং-এ তিনি শিক্ষার্থীদেরকে হাদীসের দরস দিতেন। সেখান থেকেই মাওলানা আশরাফ আলী থানভী রাহ.সহ দেওবন্দ মাদরাসার মজলিসে শুরার বিশেষ অনুরোধে দেওবন্দ দারুল উলূমের সদরুল মুদাররিসীন হয়ে দেওবন্দে গিয়েছিলেন। কিন্তু সিলেটবাসী তাঁকে নিঃশর্তে চিরতরে ছাড়তে রাজি হয়নি। তাই প্রতি বছর রমযান মাসে তিনি সিলেটে এসে নয়া সড়ক মসজিদে অবস্থান করে তাঁর আধ্যাত্মিক জ্ঞান বিতরণ করতেন। দেশবিভাগকালে কংগ্রেস-মুসলিম লীগ বিরোধজনিত তিক্ততার কারণে ৪৭ সালের পর তিনি আর সিলেট আসেননি। আসতেন আসামের শিলচর জেলাধীন বাঁশকান্দিতে। ১৯৫৮ সালে তাঁর ইন্তেকাল পর্যন্ত এ নিয়ম চালু ছিল। মাওলানা আমীনুদ্দীন যেহেতু তাঁরই হাতে বাইআত ছিলেন তাই তিনিও বাঁশকান্দিতে ছুটে গিয়ে উস্তাদ ও শায়খের সংসর্গ লাভে ধন্য হতেন। বাঁশকান্দির সেই দীর্ঘ এক মাসব্যাপী সালেকীনদের প্রশিক্ষণ ক্যাম্পে তিনি স্বেচ্ছাসেবকরূপে সকলের খানাপিনার ইন্তেযাম করতেন। মাওলানা নূরুদ্দীন গহরপুরী এবং মাওলানা আবদুল হক গাজীনগরী প্রমুখও যথারীতি উক্ত মজলিসে উপস্থিত থাকতেন এবং মাওলানা গাজীনগরী হযরত মাদানীর নিকট সেখানে খিলাফতও লাভ করেন। কিন্তু আমাদের শায়খে কাতিয়া খিলাফত লাভ করেন মুজাযে মাদানী ডাক্তার আলী আসগর নূরী রাহ.-এর নিকট থেকে।\nপঞ্চাশের দশকে তিনি তাঁর জন্মস্থান তদানীন্তন সিলেট জেলাধীন জগন্নাথপুর থানার অন্তর্গত কাতিয়া গ্রামে একটি কওমী মাদরাসা প্রতিষ্ঠা করেন, যা প্রকৃতপক্ষে পার্শ্ববর্তী অটলতলী গ্রামে অবস্থিত হলেও এবং তার অফিসিয়াল নাম ‘কাতিয়া অটলতলী মাদরাসা’ হলেও শায়খে কাতিয়ার সুখ্যাতির দরুণ সাধারণ্যে ‘কাতিয়া মাদরাসা’ নামেই খ্যাতি লাভ করে। বর্তমানে তা সুনামগঞ্জ জেলা তথা সিলেট বিভাগের একটি বিখ্যাত ও প্রধান মাদরাসা। যোগ্যতর মুহাদ্দিসগণ কর্তৃক একটি দারুল হাদীস এবং হিফজখানাসহ এটি একটি পূর্ণাঙ্গ দাওরা মাদরাসা। এর বর্তমান ছাত্র সংখ্যা ৮ হাজারেরও অধিক। গ্রাম বাংলায় (বিশেষত ভাটিএলাকায়) যা অকল্পনীয়। মাওলানা আবদুল হক শায়খে গাজীনগরী প্রতিষ্ঠিত গাজীনগর কওমী মাদরাসা ছাড়া বৃহত্তর ভাটি অঞ্চলে এত বড় মাদরাসা আর একটিও নেই। বর্তমানে মাদরাসাটি তাঁর সুযোগ্য জ্যেষ্ঠপুত্র হাকিম মাওলানা এমদাদুল্লাহ কর্তৃক পরিচালিত হচ্ছে, যিনি নিজেও হযরত মাওলানা আসআদ মাদানী রাহ.-এর নিকট থেকে খিলাফতপ্রাপ্ত।\nমাওলানা মাদানী রাহ. ও খিলাফত আন্দোলনের স্মৃতিবিজড়িত নয়া সড়কের মানিকপীরের টিলা সংলগ্ন ঐতিহাসিক খিলাফতঅফিস আলেম-উলামার হাতছাড়া হয়ে গিয়েছিল। মাদানী-পাগল শায়খে কাতিয়া অনেক সংগ্রামের পর তা পুনরুদ্ধার করে সেখানেও মাওলানা মাদানীর আদলে দরসে হাদীস মাদরাসা পুনঃপ্রতিষ্ঠা করেছেন। বর্তমানে তাঁরই দৌহিত্র উক্ত মাদরাসার মুহতামিম এবং মাওলানা মনসুর রায়পুরী তাতে হাদীসের দরস দিয়ে থাকেন।\nজগন্নাথপুর থানাধীন সৈয়দপুর সন্নিহিত একসময়ের হিন্দুপ্রধান গ্রাম বুধরাইলে ১৯৬৬ সালে তিনি একটি মাদরাসার ভিত্তি স্থাপন করেন। ঐসময় আমি নিজে তাঁর সঙ্গে ছিলাম এবং ঐ মাদরাসার নামকরণ আমিই করেছিলাম ‘আমীনিয়্যাহ মাদরাসা’ নামে। মাত্র বছর দেড়েক আগে সিলেটের গাজী বুরহানুদ্দীন মার্কেটের মাদানী হোটেলে একটি অনুষ্ঠানে তাঁর সাথে আমার দেখা হলে আমার দিকে চোখ পড়তেই তিনি মজলিসের মধ্যে দাঁড়িয়ে আমার কপালে চুমু খেয়ে বললেন, ‘মাওলানা আবদুল্লাহ সাহেব! আপনি এখন কী করে এলেন? যাবার সময় আমার নিকট থেকে এক হাজার টাকা হাদিয়া নিয়ে যাবেন। আপনি বুধরাইলে সেই যে মাদারাসার নামকরণ করেছিলেন আমীনিয়া মাদরাসা তা এখন একটা পুরোদস্তুর মাদরাসা।’ কথাগুলো তিনি এক নিঃশ্বাসেই বলে ফেললেন এবং আমার প্রতি তাঁর স্বভাবসুলভ চরম সন্তোষ প্রকাশ করলেন।\nমাদানী সিলসিলার একজন ইজাযতপ্রাপ্ত পীরে কামেল এবং একাধিক দ্বীনী মাদরাসার প্রতিষ্ঠাতারূপেই তাঁর গুরুত্ব ছিল না, তাঁর গুরুত্ব ও মাহাত্ম ছিল এই যে, শিরক-বিদআত ও বাতিলপন্তুীদের বিরুদ্ধে তিনি ছিলেন আপোষহীন। বাতিলপন্তুীরা তাঁকে যমের মতো ভয় করত। এলাকার গণ্যমান্য দুইজন ইউনিয়ন কাউন্সিল চেয়ারম্যানসহ হাজার হাজার লোককে এই একটি মাত্র লোকের উপস্থিতি টের পেয়ে গভীর নিশিথে পালিয়ে যেতে আমি নিজে একাধিকবার প্রত্যক্ষ করেছি। এমনিতে তিনি হযরত শায়খে বর্ণভী প্রতিষ্ঠিত অরাজনৈতিক তাবলীগী সংস্থা আনজুমানে হিফাযতে ইসলাম এবং বাংলাদেশ জমিয়তে উলমায়ে ইসলামের একজন কেন্দ্রীয় নেতা হলেও তাঁর আসল কর্মস্থল ছিল সুনামগঞ্জ জেলায়। জাতি, ধর্ম ও দলমত নির্বিশেষে ঐ জেলার প্রতিটি মানুষের নিকট তিনি সুপরিচিত ও শ্রদ্ধাভাজন ব্যক্তিত্ব ছিলেন। জেলার প্রতিটি শহরে বন্দরে গ্রামে গঞ্জে তাঁর প্রভাব অনুভূত হত।\nতিনি যে একজন অনন্যসাধারণ আল্লাহ ওয়ালা বুযুর্গ এ ব্যাপারে কারো কোনো সন্দেহ ছিল না। কী হেমন্তে, কী বর্ষায়-যখন গোটা ভাটি অঞ্চলের জনপদগুলো পরস্পরবিচ্ছিন্ন দ্বীপের মতো অকূল সাগরের মধ্যে ভাসতে থাকে তখন তিনি আমীরে হেফাযতে ইসলাম হযরত শায়খে বর্ণভীকে নিয়ে বিভিন্ন জনপদে সপ্তাহব্যাপী, পক্ষকালব্যাপী ওয়ায মাহফিলের ইন্তেযাম করতেন। একজন সংগঠক হিসেবে তিনি যে কত কামিয়াব ও পারঙ্গম ছিলেন তা নিজ চোখে দেখার সুযোগ আমার হয়েছে। ১৯৬৬ সালে আমার টাইটেল পাশ করার পর শায়খে কাতিয়ার দাওয়াতে এরূপ একটি কর্মসূচিতে আমি প্রায় পক্ষকাল উক্ত বুযুর্গদের সাথে সফর করে বেড়িয়েছি এবং প্রতিটি মাহফিলে তাঁদের সাথে বক্তব্যও রেখেছি। এর আগেই শায়খের প্রস্তাবে সাড়া দিয়ে আমি আমীরে হেফাযতে ইসলাম শায়খ বর্ণভীর নিকট উপস্থিত হই এবং তাঁদের অনুরোধে তদানীন্তন নিখিল পাকিস্তান হেফাযতে ইসলামের প্রচারসম্পাদকের দায়িত্ব গ্রহণ করি। দরগায়ে শাহজালাল প্রাঙ্গণে অনুষ্ঠিত হেফাযতে ইসলামের এক বার্ষিক সম্মেলনে প্রচারসম্পাদকরূপে আমার অভিষেক হয়েছিল আমার ভাষণপ্রদানসহ। তারপর থেকে আমীরে হেফাযতে ইসলামের ডাকে সাড়া দেওয়া এবং ভাটি অঞ্চল সফর করা অনেকটা আমার সাংগঠনিক দায়িত্বও হয়ে দাঁড়িয়েছিল। ভাটিঅঞ্চলে শায়খে কাতিয়ার মাধ্যমে শায়খে বর্ণভীও ছিলেন অত্যন্ত জনপ্রিয় ব্যক্তিত্ব। উক্ত শায়খদ্বয়ের ইখলাস ও পারস্পরিক শ্রদ্ধাবোধও আমাকে বিমোহিত করেছে। ঐ বারের সে সফরের সংবাদ তদানীন্তন বহুল প্রচারিত দৈনিক আজাদে খুব ফলাও করে প্রকাশিতও হয়েছিল।\nশায়খে বর্ণভীও বৃহত্তর সিলেট বিভাগের অন্যান্য জেলায় তাঁর প্রোগ্রামসমূহে শায়খে কাতিয়াকে তাঁর সফরসঙ্গী ও ব্যবস্থাপকরূপে রাখতেন। ফলে সিলেট বিভাগের কোণায় কোণায় হেফাযতে ইসলামের দাওয়াত পৌঁছে গিয়েছিল।\nশায়খে কাতিয়ার জনসংশ্লিষ্টতা ছিল তাঁর চরিত্রের এক অনন্য দিক। চারণকবির মতো গ্রামেগঞ্জে নিজের নৌকা নিয়ে ঘুরে বেড়াতেন এবং তাদেরকে ওয়ায-নসীহত করতেন। ভাটিএলাকায় বর্ষাকালে এছাড়া আর কোনো বাহন কার্যকরীও নয় আজকের এ একবিংশ শতকেও। অবশ্য এখন ভাটিএলাকায়ও কিছু কিছু রাস্তাঘাট হয়েছে। পুল-কালভার্ট নির্মিত হয়েছে। যেমন একসময়ে জগন্নাথপুর থেকে সোজাসুজি মাত্র কুড়ি-বাইশ মাইলের ব্যবধানে অবস্থিত সুনামগঞ্জ সদরে যাওয়ার মতো কোনো রাস্তা না থাকায় প্রায় পঞ্চাশ মাইল অতিক্রম করে সিলেট সদর হয়ে সেখানে যেতে হত। এখন সোজাসুজি রাস্তা হওয়ায় দূরত্ব কমে গেছে।\nসুনামগঞ্জ জেলার কোনো প্রত্যন্ত অঞ্চলেও কোনো গান্তবাজনা, জুয়া বা ইসলামী মূল্যবোধবিরোধী কিছু হতে যাচ্ছে সংবাদ পেলে তিনি তৎক্ষণাৎ অকুস্থলে গিয়ে পৌঁছাতেন এবং ঐ উদ্যোগকে পণ্ড না করা পর্যন্ত ক্ষান্ত হতেন না। কৃষ্টি প্রদর্শনী ও মেলার নামে অশ্লীল নাচগান ও জুয়ার যে আয়োজন সরকারিভাবে পাকিস্তানী আমলে হত তা তিনি একাধিকবার পণ্ড করে দিয়েছেন তাঁর প্রভাব ও ব্যক্তিত্বের বলে।\n১৯৬৬-৬৭ সালের দিকে একবার আমি নিজে তাঁর সাথে ছিলাম। যতদূর মনে পড়ে ঐ দিন আমি সুনামগঞ্জ শহরের ষোলঘর মহল্লায় তাঁর কোনো এক ভক্তের বাড়িতে ছিলাম। সকালে শহরে পায়চারি করতে বেরোতেই একটি বাসা থেকে রেডিওতে গানের আওয়াজ পাওয়া গেল। বাড়িটি ছিল একজন ম্যাজিস্ট্রেটের। প্রথমে তিনি দরজায় টোকা দিয়ে গৃহস্বামীকে ফজর-পরবর্তী কুরআন তিলাওয়াতের এ সময়টাতে গানবাজনা বন্ধ রাখতে অনুরোধ জানান। ম্যাজিস্ট্রেট সাহেব সম্ভবত শায়খে কাতিয়ার প্রভাব সম্পর্কে অবহিত ছিলেন। তিনি গান বন্ধ করলেন ঠিক, কিন্তু সুনামগঞ্জ (তখন মহকুমা) আদালতে তাঁর বিরুদ্ধে এটি মামলা ঠুকে দিলেন। একটু পরেই মহকুমা কৃষি প্রদর্শনীর জন্য প্রস্থত মাঠে গিয়ে সরাসরি মহকুমা-হাকিমকে-যিনি প্রদর্শনী কমিটির সভাপতি ছিলেন্তসুনামগঞ্জে নাচগান ও জুয়ার আসর বসাতে নিষেধ করে দেন। সম্ভবত ঐ ম্যাজিস্ট্রেট ও মহকুমা হাকিমের যোগসাজসে তাঁর বিরুদ্ধে মামলাটি হয়েছিল। ঐ দিন দুপুরেই শায়খকে গ্রেফতার করা হল। তাঁর সঙ্গী হিসেবে আমি একান্তই অসহায় বোধ করছিলাম এবং অনেকটা ঘাবড়ে গিয়েছিলাম। কিন্তু তাঁর মধ্যে কোনো ভাবান্তর দেখা গেল না। সাথে সাথে গোটা শহরে খবরটা রটে গেল। কোর্টপ্রাঙ্গণ লোকে লোকারণ্য হয়ে উঠল। জনাব হোসেন বখতের মতো শহরের গণ্যমান্য ব্যক্তিগণ এসে কোর্টে ভিড় করলেন। সম্ভবত ঐ নেতৃবর্গ প্রশাসনকে বোঝাতে সমর্থ হলেন যে, শায়খে কাতিয়াকে গ্রেফতারের ঘটনা সরকারের জন্য শুভ ফল বয়ে আনবে না। ব্যাপক গণঅসন্তোষ দেখা দিবে। তাঁর চাইতে তাঁকে মুক্তি দেওয়াই হবে বুদ্ধিমানের কাজ। ঘণ্টা দুয়েকের মধ্যে শায়খকে কর্তৃপক্ষ মুক্তি দিতে বাধ্য হল। এ আমার চোখে দেখা ঘটনা। লোকজন বিজয় মিছিল করে মালা দিয়ে তাঁদের প্রাণপ্রিয় শায়খকে নিয়ে আদালত প্রাঙ্গণ ত্যাগ করল।\nপূর্বে কথিত ঐ ম্যাজিস্ট্রেট ছিলেন নোয়াখালি নিবাসী জনাব ফজলুল করীম-যিনি গণভবন মসজিদে আমার একজন ঘনিষ্ঠ মুক্তাদি হয়েছিলেন আশির দশকে। তখন তিনি একজন উপসচিব। প্রতিদিন আমার হুজরায় বা তাঁর সরকারি বাসায় আমাদের দীর্ঘ আলাপচারিতা চলত। ইমাম হিসেবে তিনি আমাকে অত্যন্ত সম্মান করতেন এবং আমার লেখালেখির অভ্যাস তাঁর অত্যন্ত প্রিয় ছিল। আমার গণভবন মসজিদে ইমামতিকালেই (১৯৭৬-১৯৯২) তিনি ইনে-কাল করেন।\nএকদিন শায়খ তাঁর নৌকায় করে জগন্নাথপুর থানাধীন রানীর বাজারের পাশ দিয়ে অতিক্রম করছিলেন। সেদিন আমি তাঁর সঙ্গেই নৌকায় ছিলাম। ঐ দিন ছিল হাটের দিন। শত শত নৌকা হাট উপলক্ষে রানীর বাজারের দিকে আসছিল। হঠাৎ একটি নৌকা শায়খের নৌকার একেবারে কাছে এসে পড়ল এবং এক ব্যক্তি শায়খকে কানে কানে কী যেন বললেন। শায়খকে জিজ্ঞাসা করলে তিনি বললেন, আজ রাতে আমাদের একটা অভিযানে যেতে হবে। বিষয়টি হচ্ছে, ভাটিঅঞ্চলের আট-দশটি গ্রামের যুবকরা রাতে হলদিপুর গ্রামে একটি নাট্যানুষ্ঠানের আয়োজন করেছে। দুই ইউনিয়নের দুইজন চেয়ারম্যান প্রধান অতিথিরূপে রয়েছেন। হাজার হাজার আমোদপ্রিয় দর্শকের সমাগম হবে সেখানে। ব্রাহ্মণবাড়িয়া থেকে রূপবান যাত্রাদল এসেছে। খুব জমজমাট আয়োজন। শায়খ শুধু পথ দেখিয়ে নেয়ার জন্য লোকটিকে নির্দিষ্ট একটি স্থানে থাকতে বলে দিয়েছিলেন।\nরাত একটার দিকে রূপবানযাত্রা যখন খুব জমে উঠেছে এবং উপস্থিত জনতা বিভোর হয়ে তা উপভোগ করছে এমনি সময় শায়খের নৌকা নির্দিষ্ট স্থানে উপস্থিত হল। আমি যথারীতি তাঁর সাথেই রয়েছি। ঐ লোকটি তাঁর সাথে নৌকায় উঠল এবং যেখানে নাট্যানুষ্ঠান হচ্ছিল সেখানে আমাদেরকে নিয়ে গেল। রাতের অন্ধকারে হঠাৎ শায়খের গুরু গম্ভীর ‘আল্লাহু আকবার’ ধ্বনিতে যেন গোটা নাট্যানুষ্ঠানে বজ্রপাত হল। ‘কাতিয়ার ছাব আইচ্ছইন্তু বলে লোকজন অন্ধকারে কে কোথায় পালিয়ে গেল কোনো দিশাই পাওয়া গেল না। মঞ্চের উপরে দুই খানা চেয়ার পাতা রয়েছে। কেবল ‘রূপবান্তু সেজেছিল যে ছেলেটি সে হতভম্ব হয়ে দাঁড়িয়ে ছিল। মুহূর্তের মধ্যে এমন কী ঘটে গেল, সে কিছুই ঠাহর করে উঠতে পারল না। আমি নিজেও তাঁর এরূপ অশ্রুতপূর্ব প্রভাব দৃষ্টে কম বিস্মিত হই না।\nশায়খ আমাকে একটি চেয়ারে বসতে বলে নিজে অপরটিতে বসে পড়লেন। আমাকে কুরআন তিলাওয়াত করার জন্য বললেন। তাঁর নির্দেশমতো আমি তিলাওয়াত করলাম। ভাটিঅঞ্চল বলে কথা। লোকজন এ গভীর নিশিথে দ্বীপের মতো ভাসমান অকুস্থল থেকে পালাবে কোথায়? শায়খ জানতেন, ওরা আড়ালে আবডালে দাঁড়িয়ে শায়খ কী করেন তা দেখছে অবশ্যই। তিনি অত্যন্ত বিনীত ও মধুর কণ্ঠে ওদেরকে সম্বোধন করে বললেন, ‘ভাইসব!’ কাতিয়ার শায়খ এমন কোনো বিশাল কেউ না যে তাকে তোমাদের ভয় করতে হবে। আমি তোমাদের চাইতে অনেক বেশি গুনাহগার। আমার গুনাহর কারণেই তো তোমরা এ গুনাহর মজলিসের আয়োজন করেছ। আমি যদি তোমাদের হক আদায় করে ঠিকমতো বোঝানোর দায়িত্ব পালন করতাম তাহলে তো তোমরা এমনটি করতে না। তাই তোমাদের এ পাপানুষ্ঠানের দায়দায়িত্ব সম্পূর্ণ আমার। তোমাদের এ খাদেমের দায়িত্ব পালনে গাফলতির দরুণই তোমরা এ পথে পা বাড়িয়েছ। এসো, এসো, সকলে মিলে আল্লাহর দরবারে কান্নাকাটি করে তওবা করি। আল্লাহ তোমাদেরকেও মাফ করবেন আমাকেও মাফ করবেন। ইত্যাদি ইত্যাদি।\nশায়খের আন্তরিকতাপূর্ণ এ আহ্বানের যাদুকরী ফল ফলল। একে একে লোকজন এসে আবার মজলিসে বসতে শুরু করল। মজলিস আবার কানায় কানায় ভরে উঠল। শায়খ নিজেও তওবা করলেন। মজলিসশুদ্ধ লোকজন অনুতাপের অশ্রু বিসর্জন করে তওবা করল।\nকাহিনীর কিন্তু এখানেই শেষ নয়। আরো আশ্চর্যজনক ব্যাপার এর পরে আসছে। একটি যুবক-প্রতিনিধিদল শায়খকে সালাম দিয়ে তাদের ক্ষোভের কথা তাঁকে জানাল। তাদের বক্তব্যের সারমর্ম হল, হুজুর, আমরা এলাকার যুবসমাজ পরস্পরে সমপ্রীতি ও সৌহার্দের সাথে বসবাস করতে চাই। আমরা পরস্পরের বন্ধু এবং নিকটাত্মীয়ও বটে। কিন্তু আমাদের মুরব্বীরা তাদের পার্থিব স্বার্থে শতধাবিভক্ত। তাঁরা আমাদেরকে তাঁদের এসব বিরোধে জড়িয়ে পরস্পরে খুনাখুনি পর্যন্ত ঘটিয়ে ছাড়েন। এর বিরুদ্ধে বিদ্রোহের প্রতীকরূপে আমরা এ নাট্যানুষ্ঠানের আয়োজন করেছিলাম। সুনামগঞ্জ সদর আদালতে উভয় পক্ষের মামলা-পাল্টা মামলার সংখ্যা হচ্ছে ২২। অথচ এগুলোর কোনোই সারবত্তা নেই। কেবল একদল অপর দলকে হয়রানি করে দুর্বল করার জন্যই এসব মামলা দায়ের করেছে। ঐ মামলা ও বিরোধসমূহের সমাধান আপনাকেই করে দিতে হবে। তাহলেই কেবল আমরা অভিশাপমুক্ত হতে পারি।\nযুবকদের এ আবেদন শায়খের হৃদয় স্পর্শ করল। তিনি উপস্থিত মুরব্বী বয়সীদেরকে এর সত্যতা সম্পর্কে জিজ্ঞাসা করলে তাঁরাও তা স্বীকার করলেন। অগত্যা শায়খকে যাত্রাবিরতি করতে হল। তিনি তাদের বিরোধসমূহের শুনানি গ্রহণে রাজি হলেন এবং পরদিন বাদ মাগরিব হলদিপুর মসজিদে উভয় পক্ষের বৈঠকের স্থান নির্ধারিত হল। আমাদের নৌকা হলদিপুর মসজিদের ঘাটেই বাঁধা রইল।\nসকাল দশ-এগারটার দিকে শায়খ আমাকে গোসল সেরে নিতে বললেন। এ সময় ঘাটে পাড়ার আরেকজন গণ্যমান্য ব্যক্তি তাঁর সন্তানদের নিয়ে গোসল করতে এসেছেন। ভদ্রলোক আমাকে দেখে বুঝতে পারছিলেন যে, আমি এ ভাটিএলাকায় একজন নতুন আগন্তুক। পরিচয় জানতে চাইলে বললাম, জন্মগতভাবে সিলেটী হলেও আমি এখন এসেছি ঢাকা থেকে। শায়খে কাতিয়ার সাথে তাদের গ্রামে এসেছি। বললেন, ‘ওহ, শায়খ ছাহেব এসেছেন বুঝি। তাহলে তো তিনি যতক্ষণ আছেন আর জামাতে আসা যাবে না।’ আমি বললাম, ‘কারণ?’ জবাবে ভদ্রলোক বললেন, ‘এত বড় আলেম ও শায়খের উপস্থিতিতে আমাদের ইমাম তো আর ইমামতি করবেন না। শায়খ সাহেবের পেছনেই নামায আদায় করতে হবে।’\nআমি জিজ্ঞাসা করলাম, ‘তাতে আপত্তি কি? এত বড় একজন বুযুর্গের সাথে নামায আদায় করা তো সৌভাগ্যের ব্যাপার! আপনি পিছিয়ে থাকবেন কেন?’ ভদ্রলোক যে জবাব দিলেন তাতে আমি হকচকিয়ে গেলাম। ‘আমাদের পীর সাহেব বলেছেন, ‘দাল্লীন না বলে সূরা ফাতিহায় যাল্লীন বললে নামায হয় না।’ আমি বললাম, ‘ওসব জটিল ব্যাপার তো আলেম-উলামাগণ বুঝবেন। আমাদের তাতে কী?’ উনি বললেন, ‘না, তা হয় না। আমাদের পীর সাহেব শক্তভাবে মানা করেছেন।’ ঐ সৌম্যদর্শন পীর সাহেব সদাসর্বদাই দেওবন্দী আলেমগণের পেছনে নামায পড়েছেন। অথচ তিনিই এ ভাটিএলাকায় এরূপ বিষ ছড়িয়ে রেখেছেন কল্পনা করতেও কেমন যেন ঘৃণা হয়। আমি মন্তব্য করতে যাচ্ছিলাম। এমন সময় নৌকার ভিতর থেকে শায়খ আমাকে ইশারায় বললেন, ‘এরা বেদাতী পীরের ভক্ত। আমরা অনেক বড় কাজে এসেছি। ওর সাথে আমি যেন বিরোধে জড়িয়ে না যাই। তাতে বৃহত্তর স্বার্থ নষ্ট হবে।’ তাই আমি আমতা আমতা করে চুপসে গেলাম। ঐ ব্যক্তি গোসল করে চলে গেলেন।\nবাদ মাগরিব বসল সেই প্রতীক্ষিত বিরোধ-মীমাংসা মজলিস। উভয় পক্ষের কথা শুনে স্পষ্টই বোঝা গেল যে, যুবকদের নালিশটি সঠিকই ছিল। উভয় পক্ষ মামলা-পাল্টামামলায় সাংঘাতিকভাকে একে অপরের বিরুদ্ধে লেগেছে। হযরত শায়খে কাতিয়া একে একে সব কটি বিরোধের এমনি সমাধান দিলেন যে, উভয়পক্ষই স্বেচ্ছায় তাতে সম্মতি দিল। একে একে বাইশটি মামলার সহজ সমাধান হয়ে গেল। উভয় পক্ষ পরদিনই সুনামগঞ্জে গিয়ে মামলাগুলো প্রত্যাহারের লিখিত অঙ্গীকারনামা দিল।\nআমার সম্মুখে হযরত শায়খে কাতিয়া এমন এক মহান সমাজসংস্কারকের মূর্তিতে আবির্ভূত হলেন্তযা আমি কখনো কল্পনাও করতে পারিনি। এমন সংস্কারক কি গোটা দেশে আর কেউ আছেন? অথচ তিনি যে এলাকায় এ মহান দায়িত্ব পালন করলেন তারা তাঁর শাগরিদ বা মুরীদ নয়। তারা যথারীতি ঘৃণ্য ও হীন মনমানসিকতার অধিকারী এক বেদাতী পীরের মুরিদ। কিন্তু হযরত শায়খের এখলাসপূর্ণ উদ্যোগকে তারা সর্বান্তকরণে সমর্থন জানিয়েছে। সাথে সাথে যুবকরাও শায়খে কাতিয়া জিন্দাবাদ ধ্বনি তুলে গভীর রাতে এলাকাকে কাঁপিয়ে তুলল।\nশায়খ মজলিস শেষে গভীর সন্তোষ প্রকাশ করে এলাকা থেকে বিদায় নিতে উদ্যত হলেন। তাঁর প্রতি মন্ত্রমুগ্ধ যুবকরা তখন তাঁকে শেষ অনুরোধটি জানাল এভাবে-‘হযরত! আমরা তো পর পর সাত দিন নাট্যানুষ্ঠানের আয়োজন করেছিলাম। সাত দিনে সাতটি গরু জবাই করে দর্শকদের আপ্যায়িত করার ব্যবস্থা আমরা করে রেখেছি। আমাদের সে গরুগুলো রয়ে গেছে। এ অনুষ্ঠান তো আর হবার নয়। আমরা চাই, আপনি নিজ পবিত্র হাতে গরুগুলো জবাই করে দেবেন। আমরা তা গ্রামে গ্রামে বিলিবণ্টন করে দেব। অগত্যা শায়খকে সে রাতও ঐ গ্রামেই থাকতে রাজি হতে হল।\nসকালে সত্যি সত্যি সাতটি হৃষ্টপুষ্ট গরু নিয়ে ওরা হাযির হল। ওরা শায়খকে তাদের গোশত প্রস্থত হওয়া পর্যন্ত অবস্থান করে তাদের হাদিয়া নিয়ে যেতে অনুরোধ করল। কিন্তু তাদের সে অনুরোধ রক্ষার অবকাশ হযরতের ছিল না। অগত্যা তারা ঐ হৃষ্টপুষ্ট গরুগুলোর সাত সাতটি মাথা নৌকার অগ্রভাগে তুলে দিল। নৌকা তো এমনিতে বড় ছিল না। এক মাল্লার নৌকা। নৌকার গলুই এমনভাবে বোঝাই হল যেন আরেকটু হলেই তা ডুবে যাবে। তা নিয়েই আমরা প্রস্থান করলাম। আর পাড়ে অসংখ্য লোক তাঁদের এ মুক্তিদাতার প্রতি কৃতজ্ঞভরা দৃষ্টি নিয়ে তাকিয়ে রইল।\nআরেকবারের কথা। আমি তখন আমার সিলেটের টুকের বাজারের পৈত্রিক বাড়িতে অবস্থান করছিলাম। হঠাৎ সেখানে এসে শায়খে কাতিয়া হাযির। আমার শ্রদ্ধেয় আব্বাজান তখনও জীবিত। ইতিপূর্বে আরো ২/৩ বার হযরত শায়খ আমাদের বাড়িতে এসেছেন এবং আমার বাপচাচাগণকে বলে গেছেন, তাঁরা যেন আমার বিবাহ নিয়ে চিন্তা না করেন। তিনি নিজে তার ব্যবস্থা করবেন। সুতরাং আমার আব্বার কাছে তা ছিল অনেকটা তাঁর হবু বেয়াই-এর আগমন। তাই আমাদের বাড়িতে তাঁর এরূপ আগমন মোটেও অপ্রত্যাশিত ছিল না। কিন্তু খুব তাড়াতাড়ি চা-নাশতা খেয়েই শায়খ বললেন, ‘আপনাকে নিয়ে তো আমি কয়েকটি হারাম মজলিস পণ্ড করেছি। এবার কিন্তু আমার নিজ এলাকায় এ আপদ দেখা দিয়েছে। তাই সুনামগঞ্জ সদর থেকে এ সংবাদ পেয়ে বাড়ি যাচ্ছি।’\nতাঁর বাড়ি যেতে সিলেট থেকে ঢাকার পথে শেরপুর হয়ে লঞ্চে চড়ে ফেচির বাজার দিয়ে যেতে হয়। ঐ ফেচির বাজারেই স্থানীয় প্রভাবশালী কয়েক ব্যক্তি এক নাট্যানুষ্ঠানের আয়োজন করেছে। আমার আব্বার অনুমতি নিয়ে তিনি আমাকে সঙ্গে নিয়ে বেরিয়ে পড়লেন। যথাসময়ে আমরা কাতিয়ায় তাঁর বাড়িতে গিয়ে পৌঁছলাম। অনুষ্ঠানের আয়োজকরা জানতেন শায়খ দীর্ঘ সফরে সুনামগঞ্জ গিয়েছেন। ঐ ফাঁকে তারা ঐ নাট্যানুষ্ঠানের আয়োজন সেরে নিতে চেয়েছিলেন। তাঁর লোকজন সুনামগঞ্জে সে সংবাদটি তাঁর কানে পৌঁছিয়ে দিলে অস্থির হয়ে তিনি তাঁর সেখানকার প্রোগ্রাম স্থগিত করে দিয়ে ছুটে এসেছেন। আমাকে সাথে পেয়ে তাঁর উদ্যম আরো বেড়ে গেছে। সম্ভবত আমাকে পথের নির্দেশনা দানই তাঁর উদ্দেশ্য ছিল। অথবা এটাও যে একটা সামাজিক বড় খেদমত- যার দ্বারা গরীব ধর্মপ্রাণ অভিভাবকদের সন্তানরা নাচগান, জুয়া ও অশ্লীল কার্যকলাপ থেকে রক্ষা পেতে পারে তা দেখিয়ে দেওয়াও তাঁর উদ্দিষ্ট হতে পারে।\nযাই হোক, বাড়িতে পৌঁছেই তিনি তাঁর মাদরাসার ছাত্র-শিক্ষকদের দিয়ে গোটা এলাকার মসজিদ ও মাদরাসাসমূহে সংবাদ পাঠিয়ে দিলেন যেন সকলে আসরের নামায দলে দলে এসে ফেচির বাজারে জামাতে আদায় করেন। তাঁর উপস্থিতির সংবাদ পেয়ে আয়োজকরা রীতিমতো প্রমাদ গুনল। চতুর্দিক থেকে দাড়ি টুপিপরা লোকজন দলে দলে ফেচির বাজারের চরে সমবেত হতে লাগল। তিনি তাঁর মাদরাসার কয়েক শত ছাত্র শিক্ষক নিয়ে যথাসময়ে সেখানে পৌঁছলেন। অন্যান্য নাট্যানুষ্ঠান পণ্ডের ব্যাপারে যেমনটি করেছেন তেমনি এ মজলিসেও তিনি আমাকে দিয়েই তিলাওয়াত করালেন এবং উপস্থিত জনতাকে লক্ষ্য করে প্রয়োজনীয় নির্দেশনা দিতে আদেশ করলেন। মজলিসে কুশিয়ারা নদীর ওপারের দীঘল বাক থেকেও লোকজন এসেছে। আয়োজনটি কয়েক একর জায়গাজুড়ে নতুন ঢেউটিনের ঘেরাও দিয়ে বড় ভাবেই করা হয়েছিল। এলাকার যে প্রভাবশালী লোকজন এর আয়োজন করেছিল তারা কিন্তু তাঁর প্রভাববলয়ের লোকজন নয়, ঐ বেদাতী পীরের অনুসারী-যার কথা আগেই ইঙ্গিতে বলে এসেছি। সুতরাং শায়খে কাতিয়ার বাধা তারা গ্রাহ্য করতে যাবে কেন? এটা অনেকটা তাঁর জেলাব্যাপী প্রভাবকে অগ্রাহ্য করে কিছু একটা করে দেখানোর প্রচেষ্টায় শামিল ছিল। কিন্তু শায়খের মজলিসে চারদিক থেকে হাজার হাজার লোকের আগমন লক্ষ করে তারা খুবই চিনি-ত হয়ে পড়ল। ব্রাহ্মণবাড়িয়া থেকে নাট্যদল তাদের বহুমূল্য বাদ্যযন্ত্রাদিসহ তখনও এসে পৌঁছেনি। আয়োজকরা অবস্থা বেগতিক দেখে পূর্ববর্তী লঞ্চস্টেশনে (যা ফেচির বাজার থেকে দুই তিন মাইল পশ্চিমে অবস্থিত) লোক পাঠিয়ে নাট্যকর্মীদেরকে ঐখানেই নেমে পড়তে বলে দিয়ে লোক পাঠাল। সে মতে ঐ দলটি ফেচির বাজার পর্যন্ত না পৌঁছে পূর্ববর্তী স্টেশনেই নেমে পড়ল। কারণ ফেচি স্টেশনে নামা তাদের জন্য মোটেও নিরাপদ ছিল না।\nআসর ও মাগরিবের নামায ফেচির বাজারস্থ কুশিয়ারা নদীর চরে আদায় করে মজলিস পুনরায় শুরু হল। সম্ভবত গোপন পথে নিরাপদে নাট্যকর্মীদেরকে নিয়ে আসা হয়েছিল। কেননা, বাদ মাগরিবই তাদের অনুষ্ঠান শুরুর অঙ্গীকারে তারা শত শত টিকেট ইতিমধ্যে বিক্রি করে ফেলেছিল। এমন সময় আকস্মিকভাবে শায়খ গোটা মজলিসকে নাট্যমঞ্চের জন্য নির্ধারিত স্থানে গিয়ে উঠবার নির্দেশ দিলেন। সাথে সাথে মজলিসশুদ্ধ লোকজন বাঁধভাঙ্গা স্রোতের মতো দেখতে দেখতে তাদের ঘেরাও দেওয়া পূর্ণ প্যাণ্ডল দখল করে বসল। তখন আয়োজকদের প্রধান গুণ্ডাষণ্ডা ধরনের প্রভাবশালী লোকটি চিৎকার করে বলছিল, বন্দুক আনো, বন্দুক আনো। এক্ষুণি আমি গুলি করব। সে বন্দুক তাকও করল। কিন্তু না শায়খ, না উপস্থিত জনতা তার বিন্দুমাত্র পরোয়া করল। শায়খ তাঁর দলবল নিয়ে (সাথে আমি) ঐ মজলিসে উচ্চস্বরে যিকির শুরু করে দিলেন। এইভাবে আমার চোখের সামনেই নাট্যানুষ্ঠান একটি যিকির মজলিসের রূপ ধারণ করল। আয়োজক আর তাদের শ্রোতা-দর্শকরা একদম চুপসে গেল। এমনি ছিল জনতার উপর শায়খে কাতিয়ার যাদুকরী প্রভাব।\nপরের দিন আমি কুশিয়ারা নদীর ওপারে আমার বাল্যবন্ধু ও সিলেট সরকারি আলিয়া মাদরাসার সহপাঠী মাওলানা রেদওয়ানুদ্দীনের সাথে তাঁর বাড়িতে সাক্ষাত করতে গিয়ে বিলক্ষণ বুঝতে পারলাম, নদীর ওপার থেকেও লোকজন আগের দিন ফেচির বাজারের মজলিসে শরিক হয়েছিল। যোহরের নামাযের সময় বন্ধুটি আমাকেই ইমামতির জন্য এগিয়ে দিলে দীঘলবাক গ্রামের জনৈক মাতব্বর গোছের লোক হালকা আপত্তি জানাল। বন্ধুটি আমার পরিচয় দিয়ে ভর্ৎসনা করলে সে ব্যক্তি চুপ হয়ে যায়। নামাযের পর ঐ ব্যক্তি আমার কাছে ক্ষমা চাওয়ার ভঙ্গিতে বলল, ‘আপনি কিছু মনে করবেন না যেন। আমাদের পীর সাহেব তো বলেছেন সূরা ফাতেহায় ‘দাল্লীন্তু উচ্চারণে না পড়ে ‘যাল্লীন্তু উচ্চারণ করলে নামাযই শুদ্ধ হয় না।’ আমি বললাম, ‘আমি কী পড়ি না পড়ি তা আপনি কোত্থেকে জানলেন?’ সে ব্যক্তি জবাব দিল, ‘গতকাল ফেচির বাজারে কাতিয়ার শায়খ সাহেবের মজলিসে আপনাকে আমি বক্তৃতা করতে দেখেই বুঝে নিয়েছি, আপনি আমাদের দাল্লীন গ্রুপের লোক নন।’ আমি তার কথা শুনে অবাক হয়ে বললাম, ‘তাদের ঐ বেদাতী পীর তাহলে জেলার সর্বত্রই এই দাল্লীন্তযাল্লীনের ভিত্তিতে ধর্মপ্রাণ লোকগুলোকে দুইটি ভিন্ন ভিন্ন প্রতিপক্ষে বিভক্ত করে রেখেছেন। অথচ শায়খে কাতিয়ার মতো শিরক-বিদআতের বিরুদ্ধে অনৈসলামী কার্যকলাপের বিরুদ্ধে, তাঁর কোনো উচ্চবাচ্য নেই। অথচ তিনিও একজন ধর্মীয় নেতা। তাঁরই ভক্ত-মুরীদদের এলাকার সংস্কার-সংশোধনের কাজ করেন শায়খে কাতিয়া আর ভক্তদের খাসী-মুরগীটা খান ঐ বেদআতী পীর! হায়রে পীর-মুরীদি!’ তাঁর এরূপ কদর্য আত্মস্বার্থকেন্দ্রিক ধর্মসেবার পরিচয় আমি অন্যত্রও পেয়েছি। অথচ শায়খে কাতিয়া এতই উদার মনের লোক ছিলেন যে, উক্ত দেওবন্দবিদ্বেষী আলেমের জানাযায়ও তিনি সুদূর কাতিয়া থেকে গিয়ে উপস্থিত হয়েছিলেন। শায়খের সাথে ভাটিএলাকার প্রত্যন্ত অঞ্চলে সফরের সুযোগ না পেলে আমি ঢাকায় বসে কোনো দিনই ধর্মপ্রাণ লোকদের মধ্যে এরূপ অনাকাঙ্খিত বিভেদ সৃষ্টির তথ্য সম্পর্কে জানতে পারতাম না।\nআমি যখন হযরত শায়খের এরূপ বীরত্বব্যঞ্জক ও কুসংস্কার-অনাচার বিরোধী অভিযানসমূহ দেখে বিস্ময় প্রকাশ করছিলাম তখন একদিন তিনি তাঁর যৌবনকালের আরেকটি বিস্ময়কর ঘটনা আমাকে শোনালেন। তখন সবেমাত্র ইসলামের নামে পাকিস্তান প্রতিষ্ঠিত হয়েছে। হযরত শায়খে কাতিয়া বা তাঁর উস্তাদ ও শায়খ হযরত মাওলানা হুসাইন আহমাদ মাদানী রাহ. কোনোদিনই বিশ্বাস করতেন না যে, ইসলামী চরিত্র বিহীন মুসলিম লীগ নেতাদের দ্বারা পাকিস্তানে ইসলামী শাসন্তসংবিধান জারি হবে। জনসভাসমূহে শতমুখে তাঁরা এসব কথা বলতেনও। কিন্তু পাকিস্তান প্রতিষ্ঠিত হওয়ার পর তাঁরা আর তাঁদের পূর্ববিরোধিতা চালিয়ে যাওয়া সমীচীন মনে করেননি। খোদ মাওলানা মাদানী ১৯৪৭ সালে দেওবন্দের পাকিস্তানী ছাত্রদের উদ্দেশ্যে বিশেষ বক্তৃতায় বলেও ছিলেন যে, ঐ নব্য প্রতিষ্ঠিত ‘ইসলামী’ রাষ্ট্রটির বিরুদ্ধে বৈরিতা পোষণ আর উচিত হবে না। তোমরা দেশে ফিরে ওটাকে সত্যিকারের ইসলামী রাষ্ট্রে পরিণত করার সাধনায় লিপ্ত হও। ভারতীয় জাতীয় কংগ্রেসের দীর্ঘতম কালের প্রেসিডেন্ট মাওলানা আবুল কালাম আজাদও আমাদের সাংবাদিক, কলামিস্ট, রাজনীতিক আবুল মনসুর আহমদকে দিল্লীতে বসে একান্তে এরূপ কথাই বলেছিলেন। তাই শায়খে কাতিয়া এবং জমিয়তেউলামাপন্তুী তাঁর সমগোত্রীয় সকল আলেম-উলামা তাঁদের প্রিয় উস্তাদের উপদেশমতো আন্তরিকতার সাথে নব্যপ্রতিষ্ঠিত পাকিস্তানকে ইসলামী আদলে গড়ে তোলার জন্য সক্রিয় ছিলেন।\nএকবার (সম্ভবত বিগত শতকের পঞ্চাশের দশকে) ১৪ই আগস্ট পাকিস্তান দিবস উপলক্ষে দিরাই থানা সদরে এক বিরাট নৌকাবাইচের আয়োজন করা হয়। নৌকাবাইচে সাধারণত বাদ্যযন্ত্রসহ উৎসাহসব্যঞ্জক গানবাজনা দিয়ে মাল্লাদেরকে উত্তেজিত-উদ্দীপ্ত করার একটা অনুষঙ্গ থাকে। তাছাড়া এ উপলক্ষে রেসকোর্সের ঘোড়দৌড়ের মতো জুয়া ও অন্যান্য কিছু খারাপ অনুষঙ্গও থাকে। তাই আলেম-উলামা সর্বদাই এর বিরোধিতা করে আসছেন। তাঁর নিজ জেলায় এরূপ একটি অনৈসলামী আয়োজন ইসলামী রাষ্ট্র পাকিস্তানের স্বাধীনতাদিবসে হতে যাচ্ছে শুনে শায়খে কাতিয়া আর স্থির থাকতে পারলেন না। তিনি গিয়ে দিরাই থানা সদরে উপস্থিত হলেন। নদীর দুই পারে তখন হাজার হাজার আমোদপ্রিয় দর্শকের ভিড়। নদীতে ১৫/২০টি প্রতিযোগী নৌকা, যার প্রত্যেকটিতে ৪০/৫০ জন করে স্বাস্থ্যবান যুবক মাঝি-মাল্লা। নৌকাবাইচের এ উৎসবে সুনামগঞ্জের মহকুমা-হাকিম প্রধান অতিথিরূপে উপস্থিত। তিনিই প্রধান প্রশাসক হিসেবে বিজয়ীদের মাঝে পুরস্কার বিরতণ করবেন।\nনৌকাবাইচ শুরুর পরম উত্তেজনার মুহূর্তে হযরত শায়খ তাঁর আপত্তি জানিয়ে বললেন, ‘ভাইসব! ইসলামী রাষ্ট্র পাকিস্তান অনেক শহীদের রক্তের বিনিময়ে অর্জিত হয়েছে। অনৈসলামী আনন্দ-উৎসবের মাধ্যমে আমরা এর অবমাননা করতে পারি না। কুরআন্ততিলাওয়াত ও ইসলামী কার্যকলাপের মাধ্যমে এদিন আমরা আল্লাহর শোকর আদায় করব। তা না করে আমরা যা করতে যাচ্ছি তা আমাদেরকে গজবের দিকে ঠেলে দিবে। আমার জীবন থাকতে আমি তা হতে দেব না। মহকুমা হাকিমের উপস্থিতিতে হাজার হাজার উৎসাহী আগ্রহী দর্শক শ্রোতার প্রতি তাঁর এরূপ বক্তব্য শুনে সকলেই হতবাক হয়ে যায়। সকলেই কম বেশি দমে যায়। কিন্তু একটি নৌকার সর্দার বলে উঠে, আমরা শায়খ সাহেবের কথায় ক্ষান্ত হব না। এ আয়োজন আমাদের অনেক পূর্ব থেকে চলে আসছে এবং এতে আমাদের প্রচুর খয়খরচাও হয়ে গেছে। বলেই লোকটি নৌকার গলুইয়ে দাঁড়িয়ে সারি গানের সুর ধরে নৃত্য শুরু করে দেয়। অমনি লোকটি সকলের সম্মুখে ঢলে পড়ে এবং সাথে সাথে তার মৃত্যু হয়। মুহূর্তের মধ্যে লোকজন যার যার নৌকা নিয়ে অকুস্থল ত্যাগ করে। স্বল্প সময়ের মধ্যে আয়োজকদের সকল আয়োজনই পণ্ড হয়ে যায়।\nশায়খের সাথে আমার ঐরূপ যোগাযোগের একপর্যায়ে তাঁর সাথে আমার চট্টগ্রাম সফরের সুযোগ হয়েছিল। তিনি চট্টগ্রামের বিশিষ্ট ধর্মপ্রাণ ধনাঢ্য ব্যক্তিত্ব জনাব আদালত খানের বাসভবনে গেলে খান সাহেব তাঁকে অত্যন্ত সম্মানের সাথে বরণ করলেন। আমার কাছে মনে হল, ইনি আমাদের সিলেটের ঐ সময়ের বিশিষ্ট মাদানীভক্ত জনাব সুলায়মান খান এবং উলামা নেওয়ায প্রিন্সিপাল মজদুদ্দীন সাহেবের মতো একজন ইলমদোস্ত ব্যক্তিত্ব। তারপর আমরা হাটহাজারীর বিখ্যাত মুঈনুল ইসলাম দারুল উলূমে গেলাম। তখন হযরত থানভীর বিশিষ্ট খলীফা হযরত মাওলানা আবদুল ওয়াহহাব রাহ. সেখানকার মুহতামিম। শায়খুল হাদীস হযরত মাওলানা আবদুল কাইয়ুম, মাওলানা আবদুল আযীয, মাওলানা আহমদুল হক, মাওলানা মুহাম্মাদ আলী রাহ.সহ অনেক অনন্যসাধারণ বুযুর্গ আলিম উস্তাদরূপে ছিলেন। বর্তমান মুহতামিম হযরত মাওলানা আহমদ শফী দামাত বারাকাতুহুম তখনো যৌবনকাল অতিক্রম করছেন। তিনিও আমাদের শায়খে কাতিয়ার সমবয়সী ও সমপাঠী মনে হল। অন্তত তাঁদের পারস্পরিক সম্পর্ক দেখে আমার কাছে সেরূপই মনে হয়েছে। আমি অত্যন্ত বিস্ময়ের সাথে লক্ষ্য করলাম, মুহতামিম সাহেবসহ পূর্বোক্ত বুযুর্গগণের সকলেই শায়খে কাতিয়ার প্রতি অত্যন্ত শ্রদ্ধাশীল। সম্ভবত এদের প্রায় সকলেই যেহেতু হযরত মাওলানা সাইয়্যিদ হুসাইন আহমদ মাদানী রাহ.-এর শিষ্য শাগরিদ এবং শায়খে কাতিয়া তাঁরই একজন পাগলপারা প্রিয় শিষ্য খাদেম তাই তাঁর ঐ জযবা, অবস্থান ও বিশেষত্বের প্রতি সকলে শ্রদ্ধা জানাচ্ছিলেন।\nযোহরের নামাযের সময় যখন মাদরাসার প্রায় আট হাজার ছাত্র-শিক্ষক উপস্থিত, এমন সময় হযরত শায়খে কাতিয়াকে মুহতামিম সাহেব রাহ. মিম্বরে আরোহণ করে কিছু নসীহত করার অনুরোধ জানালেন। হযরত শায়খে কাতিয়া আমার প্রতি তাঁর অগাধ ও অকৃত্রিম শফকত ও একাত্মতা প্রকাশের জন্যই বুঝি আমাকেই মিম্বরে দাঁড় করিয়ে দিলেন। আমি তখন ঢাকা আলিয়া মাদরাসা থেকে সবেমাত্র কামিল (হাদীস) পাশ করেছি। হযরত মুহতামিম সাহেবের সাথে যদিও আমার এটাই প্রথম মোলাকাত বা হাটহাজারী মাদরাসায় প্রথম যাওয়া ছিল না কারণ ইতিপূর্বে ১৯৬২ সালের ভয়াবহ ঘূর্ণিঝড়ের সময়ই আমি একটি রিলিফ কমিটির সদস্যরূপে হাটহাজারীতে গিয়ে বিশেষত তখনকার গহীরা এলাকায় জনৈক বিদেশী পাদ্রীর মুসলমানদেরকে খৃষ্টান করার দুরভিসন্ধি ও তার কার্যকলাপ সম্পর্কে খোঁজখবর নিতে গিয়ে মুহতামিম সাহেবের নেকনজরে পড়েছিলাম। তা সত্ত্বেও মুহতামিম সাহেব আমাকেই বক্তৃতা দেওয়ার জন্য মিম্বরে দাঁড় করিয়ে দেবেন এটা আমি কল্পনা করতে পারিনি। হানাফী মাযহাবের অন্যতম সেরা আলেম আমার শায়খ হযরত মাওলানা যফর আহমদ উছমানী রাহ. (তখনো তিনি জীবিত) যেখানে দাঁড়িয়ে বক্তৃতা করেছেন সেখানে দাঁড়িয়ে আমি রীতিমতো কম্পিত বোধ করছিলাম। কিন্তু হযরত মুহতামিম সাহেব ও হযরত শায়খের তাওয়াজ্জুহের কল্যাণে স্বল্পক্ষণের মধ্যেই আমি নিজেকে সামলে নিয়ে প্রায় ঘণ্টাখানেক সময় সমসাময়িক ফিতনা-ফাসাদ ও আমাদের কর্তব্য সম্পর্কে বক্তৃতা করি। যতদূর মনে পড়ে, এমন একটি আলেম প্রধান এলাকায় বিদেশী পাদ্রী কর্তৃক মুসলমানদেরকে ধর্মান্তরিত করার দুঃসাহসের ব্যাপারে আমি উৎকণ্ঠা প্রকাশ করেছিলাম। জামাতে ইসলামী ও মাওলানা মওদুদীর ভ্রান্ত আকীদা-বিশ্বাস যেন ইসলামের এ দুর্গে আঘাত হানতে না পারে এ ব্যাপারেও আমি সতর্কবাণী উচ্চারণ করেছিলাম। নোয়াখালির, যতদূর মনে পড়ে, রামগতি থানার একজন মুজাহিদ আলিম মাওলানা মুখলিসুর রহমান গ্রাম্য ষণ্ডাগুণ্ডাদের নাট্যানুষ্ঠানের বিরুদ্ধে সক্রিয় হওয়ায় রাতের আঁধারে পাটক্ষেতে তাঁকে হত্যা করা হয়েছিল। তাঁর ব্যাপারেও আমাদের প্রতিবাদমুখর হতে হবে এবং দুআ করতে হবে এ বক্তব্যও দিয়েছিলাম। সর্বোপরি বৃহত্তর আলেমসমাজকে একটি ঐক্যফ্রন্টে সম্মিলিত হতে আহ্বান জানিয়েছিলাম। হযরত শায়খে কাতিয়ার নেকনজরের বদৌলতেই আমার এতবড় একটা উলামা মজলিসে দীঘক্ষণ পর্যন্ত বক্তব্য রাখার সুযোগ হয়েছিল। এটা একান্তই তাঁর ব্যক্তিত্বের অবদান ছিল, নতুবা আমার মতো একজন সরকারি মাদরাসায় পড়ুয়া নবীন আলেমকে অন্তত হাটহাজারী দারুল উলূমে এরূপ সুযোগ যে দেওয়া হত না তা নিশ্চিভাবেই বলা চলে। ঐ সভার বিবরণ যথারীতি তখনকার দিনের বহুল প্রচারিত দৈনিক আজাদে প্রকাশিত হয়েছিল।\nইন্তেকালের ঠিক এক বছর পূর্বে (জুলাই ২০০৯) সিলেটের কাজীটোলায় আমার মেঝো পুত্র মাহমুদ ইবন আবদুল্লাহর বিবাহও পড়িয়েছিলেন হযরত শায়খে কাতিয়া। কনেপক্ষ তাঁর মুরীদ ছিলেন। তাঁদের মেয়ের বিবাহ আমারই ছেলের সাথে হচ্ছে জানতে পেরে তিনি গভীর সন্তোষ প্রকাশ করেছিলেন এবং আমাকেই বিবাহের খুতবা পাঠের নির্দেশ দিয়েছিলেন।\nতাঁর সাথে ঘনিষ্ঠতার সুযোগে তাঁর সম্পর্কে আমার যতটুকু জানার সুযোগ বিগত প্রায় অর্ধশতাব্দীকাল ধরে ঘটেছে হয়ত অনেকেরই এতটা হয়নি। এজন্য তাঁর অনন্যসাধারণ চরিত্র সম্পর্কে অবগত করার মানসেই এ আলোচনাটুকু করা হল। এতে আমার নিজের প্রসঙ্গ যতটুকু এসেছে তা একান্তই প্রাসঙ্গিক ব্যাপার। এগুলো বাদ দিয়ে বললে ঘটনাগুলো প্রামাণ্য বলে বিবেচিত নাও হতে পারে বলেই নিজের প্রসঙ্গ এড়িয়ে যাইনি।\n১৯৭০ সালের ঐক্যবদ্ধ পাকিস্তানের শেষ সাধারণ নির্বাচনে তিনি বিখ্যাত জমিদার ও বাউল কবি হাসান রাজার পৌত্র উবেদ রাজার প্রতিদ্বন্দ্বীরূপে জমিয়তের খেজুর গাছ মার্কায় প্রচুর ভোট পেয়েছিলেন। অথচ তিনি ঐ এলাকার বাসিন্দা ছিলেন না। হাফেজ্জী হুজুর রাহ. যে একাশি সালের নির্বাচনে অর্জিত ভোটের প্রায় এক চতুর্থাংশ সিলেট বিভাগ থেকে পেয়েছিলেন তাতেও শায়খে কাতিয়ার বিশিষ্ট ভূমিকা ছিল।\nইনে-কালের সময় হযরত শায়খের বয়স হয়েছিল তাঁর পাসপোর্ট অনুসারে ১০২ বছর। সিলেটের ঐতিহাসিক শাহী ঈদগায় দুপুর দু’টায় তাঁর জানাযায় রেকর্ডপরিমাণ আলেম-উলামা ও ধর্মপ্রাণ জনতার উপস্থিতি দর্শকমাত্রকেই বিমোহিত করেছিল। জানাযার ইমামতি করেছিলেন তাঁরই দৌহিত্র হাকিম মাওলানা মানযুর আহমদ। রাজধানীর পত্রপত্রিকা বা ইলেক্ট্রনিক মিডিয়া এত বড় একটি সংবাদ প্রকাশে নিদারুণ ব্যর্থতার পরিচয় দিয়েছে। তবে বৃহত্তর সিলেট বিভাগে এটাই ছিল শীর্ষসংবাদ এবং দীর্ঘ সপ্তাহকালব্যাপী এটিই ছিল প্রধান আলোচ্য বিষয়। ঐ জানাযায় প্রায় ছয় লাখ লোকের সমাবেশ হয়েছিল। গোটা সিলেট শহর ঐ দিন লোকে লোকারণ্য ছিল। দ্বিতীয় জানাযা হয় তারই প্রতিষ্ঠিত কাতিয়া মাদরাসা মাঠে। ঐ জামাতের ইমামতি করেন শায়খের জ্যেষ্ঠ পুত্র হাকিম মাওলানা এমদাদুল্লাহ। ঐ জামাতেও দুই আড়াই লাখ লোকের সমাবেশ ঘটেছিল বলে জানা যায়। মরহুম পাঁচ পুত্রসন্তান ও চার কন্যার জনক ছিলেন। কাতিয়া মাদরাসা প্রাঙ্গণে তাঁকে দাফন করা হয়। আর কোনো দিন বাতিলের বিরুদ্ধে তাঁর সিংহ-গর্জন উচ্চারিত হবে না , কিন্তু তাঁর স্মৃতি কোনো দিন ভোলাও যাবে না।\nপ্রিয় পাঠক! তাঁর ইনি-কাল সম্পর্কে আরেকবার স্মরণ করুন। বছরের সেরা মাস রমযান, সপ্তাহের সেরা পবিত্র দিন জুমাবার। প্রায় চারশ বছর সিলেটের যে ঐতিহাসিক শাহী ঈদগায় লক্ষ লক্ষ পুণ্যাত্মা লোক বছরের দুটি ঈদের নামায আদায় করেছেন সেখানেই পবিত্র ঈদের দিন তাঁর নামাযে জানাযা!! লাখ লাখ লোকের উপস্থিতি!! দু দুটো জানাযায় যাঁরা ইমামতি করলেন, তাঁরা দুজনই একাধারে হাফিযে কুরআন ও দাওরায়ে হাদীস পাশ মাওলানা। দুজনই তাঁর রক্তের উত্তরাধিকারী। একজন পুত্র, আরেকজন দৌহিত্র!!\nএমনি পুণ্যাত্মাদের প্রতিই বুঝি ঘোষিত হয়েছে রাব্বুল আলামীনের উদাত্ত আহ্বান, (তরজমা) ‘হে প্রশান্ত আত্মা! তোমার মহান প্রতিপালকের দিকে ফিরে যাও এমনি অবস্থায় যে, তুমিও তাঁর প্রতি সন্তুষ্ট। আর তিনিও তোমার প্রতি প্রসন্ন! সুতরাং আমার (সম্মানিত) বান্দাদের মধ্যে প্রবেশ কর। আমার জান্নাতে প্রবেশ কর! (সূরা ফজর : ২৭-৩০)\nআমার কাছে তাঁর মতো পুণ্যাত্মার প্রতি শ্রদ্ধা প্রকাশের মতো উপযুক্ত ভাষা নেই। শুধু এতটুকুই বলব :\nজীবনেও তুমি মহীয়ান ছিলে\nজানি না কভুও পূরণ হবে কি\nহে ক্লান্ত বীর, অনেক হয়েছে\nএবার ঘুমিয়ে থাক\nআমরা তোমার পথ ধরে চলি\nভক্ত প্রেমিক লাখো।


মিস ইন্ডিয়া হওয়ার জন্য অনুকৃতিকে কোন প্রশ্নের জবাব দিতে হয়েছিল জানেন? | Mahanagar24x7\nমিস ইন্ডিয়া হওয়ার জন্য অনুকৃতিকে কোন প্রশ্নের জবাব দিতে হয়েছিল জানেন?\nডেস্ক: ২০১৮ মিস ইন্ডিয়া হয়েছেন তামিলনাড়ুর কন্যা অনুকৃতি ব্যাস। এটা এখন সকলের অজানা নয়। এই খেতাব জয়ের জন্য তাঁকে ২৯ জনকে প্রতিযোগীকে হারাতে হয়েছে সেটাও জানা সকলের। অনুকৃতি এখন কলেজে পড়াশুনা করেন বলে জানা গিয়েছে। কিন্তু জানেন কি তাঁকে মিস ইন্ডিয়া হওয়ার জন্য কোন প্রশ্নের উত্তর দিতে হয়েছিল? চূড়ান্ত পর্বে তাঁকে প্রশ্ন করা হয় কে ভালো শিক্ষক? সফলতা না অসফলতা। ঘাবড়ে না গিয়ে খুব সুন্দরভাবে উত্তর দিয়েছেন অনুকৃতি।\nতিনি বলেন যে ”আমি অসফলতাকে ভালো শিক্ষক হিসাবে মনে করি। কারণ আমাদের জীবনে যখন ঘনঘন সফলতা আমরা পাই তখন সেটাকেই পরম প্রাপ্তি হিসাবে মেনে নেন। কিন্তু যখন আপনি অসফল হন তখন আপনি বারে বারে চেষ্টা করেন যে কিভাবে সফল হবেন।” তিনি এও বলেন যে ”আমার মা ছাড়া কেউই আমার পাশে দাঁড়ায়নি। আমি সমাজের থেকে এবং সময়ের থেকে আত্মবিশ্বাস পেয়েছি এবং স্বাধীন বানিয়েছে আমায়।” এবছরের মিস ইন্ডিয়ার খেতাব অনুষ্ঠানের বিচারে বিচারক ছিলেন মল্লিকা অরোরা,ববি দেওয়ল,কুনাল কাপুর,ইরফান পাঠান,ইরফান পাঠান ও কে.এল.রাহুল। এছাড়াও এই অনুষ্ঠানে উপস্থিত ছিলেন ২০১৭ সালের মিস ওয়ার্ল্ড মানুষী চিল্লার।\nPrevious articleশুরু হয়ে গেল রাহুল ও প্রিয়াঙ্কার মধ্যে আইনি লড়াই\nNext articleসারদা-নারদা সহ চিটফান্ড মামলায় জাল গোটান শুরু করল সিবিআই


চলন্তিকা উদ্যোগ | কাজী নজরুল ইসলামঃ সাম্যচিন্তা ও কিছু বিতর্ক\nলিখেছেন: আহমেদ ফয়েজ | তারিখ: ২৭/০৮/২০১৩\nকাজী নজরুল ইসলাম বাংলাদেশের জাতীয় কবি। ১৯২৯ খ্রিস্টাব্দের ১৫ ডিসেম্বর ‘নজরুল সংবর্ধনা সমিতি’ কাজী নজরুল ইসলামকে ‘জাতীয় কবি’ হিসেবে ভূষিত করে। স্বাধীন বাংলার জনগণও তাঁকে যে জাতীয় কবির মর্যাদা দিয়েছে, তাতে নিঃসন্দেহে বাঙ্গালি জাতি সমগ্র বিশ্বে মর্যাদার আসনে উন্নীত হয়েছে। নজরুল একাধারে কবি, গল্পকার, ঔপন্যাসিক, নাট্যকার, অনুবাদক, প্রাবন্ধিক, শিশুসাহিত্যিক; গীতিকার, সুরকার, সাংবাদিক, সম্পাদক, চলচ্চিত্র পরিচালনা ও অভিনেতা হলেও তাঁর প্রধান পরিচয়- তিনি কবি। বহুমাত্রিক রচনা শৈলীর মাধ্যমে নজরুল বাংলা সাহিত্যের এক অন্যতম আবিষ্কার। রবীন্দ্র সাহিত্য যুগ থেকে বের হয়ে নিজেকে সম্পূর্ণ আলাদা ভাবে প্রকাশ করার কাজে সফল যে কয়েকজন লেখক রয়েছেন তাদের মধ্যে অন্যতম দুখু মিয়া খ্যাত নজরুল। জীবনের যে অবস্থান থেকে তিনি বাংলা সাহিত্যকে ঢেলে দিয়েছেন তা-ই আজ তাকে মহান করে তুলেছে। ঠিক সেই অবস্থানে থেকেও জীবন, সমাজ ও রাষ্টকে তিনি উপলব্ধি করেছেন অতি কাছে থেকে যা বাংলা সাহিত্যের ইতিহাসে প্রায় বিরল। দুখের পেয়ালায় চুমুক দিয়ে তিনি অঙ্কন করেছেন রাজাসন; দুখের রাজ্যে বাস করে মনকে করেছেন বিশাল অট্টালিকা। (যেখানে আজ আশ্রয় নিতে চায় দিকভ্রান্ত সভ্যতা।) বিংশ শতকের বিশের দশকে বাংলার সংবাদ, সাহিত্য ও সাংস্কৃতিক এমনকি রাজনৈতিক জগতে সবচেয়ে গুরুত্বপুর্ণ কাজী নজরুল ইসলাম বাংলা সাহিত্যের কেবল একজন কবি বা সাহিত্যিক বা গীতিকার নন, ক্রমে আজ একটি প্রতিষ্ঠানে রূপ লাভ করেছে।\nকাজী নজরুল ইসলাম সাম্যের কবি। নজরুল সমসাময়িক সাহিত্য পরিসরে বিভিন্ন ধর্মের কৃষ্টি কালচার সম্পর্কে অবগত থেকে সাহিত্য চর্চা এবং সাম্যবাদের চেতনা নিয়ে গুরুত্বপূর্ণ উপাদান হিসেবে ব্যবহার করতে খুব কম সাহিত্যিককেই দেখা গেছে। অথবা এটা বলা সমীচীন হবে রবীন্দ্রনাথ ও রবীন্দ্র প্রভাবে প্রভাবিত কবিদের রচনায় যেখানে প্রেম প্রকৃতি ও আধ্যাত্মিকতা প্রবল ভাবে উঠে এসেছে সেখানে কাজী নজরুল ইসলাম কেবল এসবের বা ভৌগোলিক স্বরূপের রূপায়ন না করে তাঁর সাহিত্যে সমাজ রাষ্ট্র ও ভিন্ন ভিন্ন ধর্মীয় রীতিনীতিকে গভিরভাবে উপলব্দি করেছেন। আর সাহিত্যে অতিযত্নের সহিত স্থান করে দিয়েছেন সেসবের মূল উপাদান। তাতে করে তাঁর বিশ্বাসকে সুনির্দিষ্ট করে না বলা গেলেও প্রত্যেকটি ধর্মের মূল সুর যে কি ছিল তা সহজেই অনুমান করা যায়। তিনি যখন মুসলিম ঐহিত্য নিয়ে কোন কিছু রচনা করেছেন ঠিক সে সময়েই অন্যত্র লিখেছেন হিন্দু ঐহিত্য নিয়ে। অর্থাৎ এই মহাদেশের হিন্দু এবং মুসলিম এই দুটি ধর্মের মেল বন্ধন রচনা করার ক্ষেত্রে নজরুলের এই ভিন্নতর প্রচেষ্টাই তাঁর সাহিত্যের অন্যতম মূল সূর। সাহিত্যের আদি যুগ থেকে হিন্দু মুসলিম মিলনের কথা যে কেবল নজরুলের মাধ্যমেই এসেছে তা নয়। তাঁর পূর্বেও বহু সাহিত্যিকের মাধ্যমে (মীর মশাররফ হোসেন এর প্রবন্ধ ‘গো জীবন’, কায়কোবাদ এর মহাকাব্য ‘মহাশ্মশান’, শ্যামা-সঙ্গীত, বৈষ্ণব-পদ ও রচিত হয়েছে) এসব বিষয় এসেছে তবে নজরুল ইসলাম সাম্যবাদের মাধ্যমে তাঁর এই দাবিকেই যেভাবে প্রধান আসনে স্থান দিয়েছেন সেভাবে কখনোই তা প্রাধান্যতা পায় নি।\nব্যক্তিজীবনের সাথে সাহিত্যিক জীবনের যে মেল বন্ধন কবি সৃষ্টি করেছেন তাতে করেই তিনি কালাতিক্রমে হয়ে উঠেছেন বাংলা সাহিত্যের এক সাম্যের কবি। নজরুল যুগে এই বাংলায় হিন্দু বা মুসলিম উভয় ধর্মের মধ্যেই কিছু কুসংস্কার ধর্মীয় রীতিনীতির মতো জটলা পাকিয়ে রেখেছিল। মাঝে মাঝে সেসব সমাজ নির্মিত নিয়ম কানুনই সমাজের সৃষ্টিশীলতাকে বাধা দিত। কাজী নজরুল ইসলাম তাঁর রচানার মাধ্যমে ধর্মীয় সংকীর্ণতা ও কুসংস্কার থেকে যেমন সমাজকে মুক্ত করতে চেয়েছেন তেমনি সে প্রচেষ্টা থেকে নিজেকে পরিবর্তনের ক্ষেত্রেও কখনোই তিনি আলাদা ভাবে চিন্তা করেন নি। তাই মুসলমান হয়ে তিনি বিয়ে করেছেন হিন্দু নারীকে। প্রচল ভেঙে ছেলে মেয়েদের নামেও নিয়ে এসেছেন ধর্মীয় মিশ্রণ। নাম রেখেছেন- কৃষ্ণ মুহম্মদ, অরিন্দম খালেদ, কাজী সব্যসাচী, কাজী অনিরুদ্ধ।\nলক্ষ্য করলে দেখা যাবে বিংশ শতাব্দির বিশ কিংবা অব্যবহিত পূর্বের দশকের সাহিত্যিকদের রচনায় নিজস্ব ধর্মীয় উপাদান খুব যতেœর সহিত স্থান পেয়েছে। যার সঙ্গে সঙ্গে তাদেরও বিশ্বাসও। এর ফলে সা¤প্রদায়িক বন্ধন এই উপমহাদেশে একটা অলীক বিষয় হিসেবেই স্থান পেয়েছিল মানুষের চিন্তা চেতনার কেন্দ্রবিন্দুতে। এগুলোকে সা¤প্রদায়িক সংকীর্ণতা ও ঐতিহাসিক সচেতনতার প্রতি উদাসীনতা যা-ই বলা হোক না কেন তাঁদের উদার মনোভাবের অনুপস্থিতির ফলে বর্তমান যুগ যে অতি গুরুত্বপূর্ণ ঐতিহাসিক প্রেক্ষাপট জানা থেকে বঞ্ছিত হয়েছে তা বলার অপেক্ষা রাখে না।\nস্বয়ং রবীন্দ্রনাথও এই অভিযোগ থেকে পার পাবেনা না। ঠিক এই বিষয়ে রবীন্দ্রনাথের সাহিত্যেও অবহেলা বা উদারতা ছিল। তাঁর রচনায় যেভাবে হিন্দু সংস্কৃতির উপাদান প্রবলভাবে স্থান পেয়েছে সেখানে অন্য কোন ধর্মীয় উপাদান প্রায় অনুপুস্থিত বলা যেতে পারে। রবীন্দ্রনাথও ইচ্ছা করলে এই মহাদেশে একটি গভীর একতা প্রতিষ্ঠা করতে পারতেন যা বর্তমানে ধর্মের ভিন্নতার কারণে প্রায় ম্রিয়মান। তবে ১৯২৬ সালে কলকাতায় সা¤প্রদায়িক দাঙ্গার প্রতিবাদে কাজী নজরুল যেমন ‘কাণ্ডারী হুঁশিয়ার’ নামক রণসঙ্গীত রচনা করেছিলেন সেভাবে ১৯০৩ সালের ১৬ অক্টোবর বঙ্গভঙ্গ আন্দোলনেও রবীন্দ্রনাথ প্রত্যক্ষ ভাবে ভূমিকা রেখেছেন। শোভাযাত্রা, বক্তব্য প্রদানের মাধ্যমে কবিগুরু সে আন্দোলনে সকলের সাথে স্বতঃস্ফুর্তভাবে অংশ গ্রহণ করেছেন। হিন্দু-মুসলমান সকলেই সেই আন্দোলনে সোচ্ছার হয়ে উঠেছিলেন। অন্য এক সূত্র থেকে পাওয়া যায় ঠিক সেই তারিখেই হিন্দু স¤প্রদায়ের লোকেরা জাত ভেদ ভুলে সকলের হাতে রাখি পরিয়ে দিচ্ছিলেন। এক পর্যায়ে রবীন্দ্রনাথও কলকাতার নাখোদা মসজিদে গিয়ে উপস্থিত মুসলমানদের হাতে রাখি পরিয়ে দেবার লক্ষ্যে বেরিয়ে পড়েছিলেন। তাঁকে যেতে দেওয়া হয় নি। রাখি বন্ধনের উদ্দেশ্যে কবিগুরু যদি ওই কাজটি সম্পাদন করতে পারতেন তাহলে বোধকরি হিন্দু মুসলিম এর এই চিরকালীন (অনেকে ভাবতে পারেন যে বর্তমানে এদেশে কোন সা¤প্রদায়িক সমস্যা নেই। তবে সা¤প্রতিক রাজনৈতিক অবস্থার পরিপ্রেক্ষিত তা অতিক্রম করেছে। বর্তমান বিরোধী দল যখন চার দলের সমর্থন পেয়ে ২০০১ সালে সরকার গঠন করেন ঠিক সেই সময়ে সারা বাংলাদেশে সংখ্যালঘুদের উপর অত্যাচার তার জ্বলন্ত প্রমান হতে পারে। কিংবা বাবরি মসজিদে হিন্দুদের হামলা অত:পর সারা বাংলাদেশে মন্দিরের উপর মুসলমানদের একযোগে উৎসবের সাথে চড়াও হয়ে উঠা।) দাঙ্গার অবসান হলেও হতে পারতো আবার না-ও হতো পারতো। কবিগুরুর এহেন উদ্যোগ সা¤প্রদায়িক জটিলতা মুক্তির লক্ষ্যে অন্যতম উদাহরণ বলা যেতে পারে।\nসাম্য শব্দের অর্থ সমতা। বিভিন্ন ধর্মের বিষয়গুলোকে কবি যেভাবে নিজের অভিজ্ঞতালব্ধ জ্ঞান দিয়ে তাঁর সাহিত্যে ব্যাপকভাবে প্রয়োগ করেছেন কেবল সেই জন্য তাঁকে সাম্যের কবি হিসেবে চিন্তা করা বাতুলতা হবে। প্রত্যেকটি ধর্মেরই নিজস্ব ভিত্তি রয়েছে। নিজস্ব বিশ্বাস ও নিয়মনীতির উপরে প্রতিষ্ঠিত সবগুলো ধর্মকে একটি Plat form এ নিয়ে আসা যে শূন্য হাতে পর্বতারোহনের মতো তা বর্তমান প্রেক্ষাপটে খুবই স্পষ্ট। যেখানে-\nহিন্দু ধর্মের রয়েছে তেত্রিশ লক্ষ দেব-দেবী। প্রত্যেকটি দেবতাই যাদের কাছে সমান পূজনীয় ও ক্ষমতাধর পক্ষান্তরে মুসলিম স¤প্রদায় বিশ্বাস করে ‘কালেমা শাহাদাত আসহাদু আল্লা-ইলাহা ইল্লালাহু লা শরিকালাহু..।’ ইসলামের মূল নীতিগুলোর সাথে হযরত ঈসা আ. এর অনুসারী খ্রিস্টান স¤প্রদায়ের কিছু কিছু দিক দিয়ে মিল থাকলেও কয়েকটি বড় রকমের মতভেদ এই দুটি ধর্মকে আলাদা করে রেখেছে। খ্রিস্টানদের বিশ্বাস আদি পিতা হযরত ইব্রাহিম আ.’র ছেলে হযরত ইসহাক আ. কে কুরবানির জন্য নিয়ে যাওয়া হয়েছিল আর ইসলাম ধর্মের অনুসারীরা বিশ্বাস করে দ্বিতীয় স্ত্রী বিবি হাজেরা আ.’র ছেলে হযর ইসমাইল আ.’কে। এবং রোজ কেয়ামতে ইসলামের অনুসারীদের সুপারিশকারী হবেন হযরত মুহাম্মদ (সা) আর খ্রিস্টানদের হযরত ঈসা (আ:) যাকে তারা যিশু খ্রিষ্ট বলে সম্ভোধন করে।\nএভাবে প্রতিটি ধর্মের ধর্মীয় বিশ্বাসের ভিত্তি খুবই কঠিন এবং প্রত্যেকের কাছে তা যুক্তিযুক্তও। এসব যুক্তির বিশ্লেষণ আপাতত দরকার নেই। অবশ্য নজরুল ইসলাম তাদের এই যুক্তিগুলোকে ভেঙ্গে একটি ধর্মের মধ্যে নিয়ে আসার জন্যও কোন লেখার মাধ্যমে বলেননি। তিনি গেয়েছেন সাম্যের গান-\nতাই বিভিন্ন ধর্ম সম্পর্কে তাঁর নিজস্ব কোন মতবাদ প্রয়োগ পরিলক্ষিত না হয়ে বরং প্রকাশিত হয় সকল ধর্মের স্তুতিগান। যার চিহ্ন পাওয়া যায় তাঁর ভিন্ন ভিন্ন ধর্মীয় বিশ্বাসের উপর ভিত্তি করে রচিত সাহিত্য কর্মের মাঝে।\nতওফিক দাও খোদা ইসলামে\nমুসলিম জাঁহা পুন হোক আবাদ।\nদাও সেই হারানো সুলতানত্\nদাও সেই বাহু, সেই দিল আজাদ।\nইসলামকে তার হারানো ঐতিহ্যে ফিরিয়ে নিয়ে যাবার জন্য বা ইসলামের মহিমা বর্ণনা করে তাঁর রচনা সবচেয়ে বেশী, তিনি গজল, হামদ নাথ, কেরাত, ইসলামী গান এবং বহু কবিতা ও গদ্য লিখেছেন এ বিষয়ে। তারপরেও তিনি যখন হিন্দু দেব-দেবীর স্তুতি গেয়েছেন তখন সেই দেব-দেবী’রাই তাঁর কাছে মহৎরূপে দেখা দিয়েছে। সাম্য চিন্তার ফলে তাঁর বিশ্বাসের ভিত্তি কোন স্থানে তা বিচার করা প্রায় দুরুহ। কখনো কখনো তিনি মহালক্ষী কল্যাণদাত্রীর কাছে রাষ্ট্রীয় শক্তি কামনা করে সকল প্রকার অতৃপ্তি, অশান্তি, বিরোধ, হিংসা, দ্বেষ ইত্যাদি অকল্যান দুর করার বিনতি আর্জি করেছেন-\nনমো অনন্ত কল্যাণদাত্রী।…\nসহস্রভুজা ভীতজনতারিণী জননী জগৎ-ধাত্রী\_\nদীনতা ভীরুতা লাজ গøানি ঘুচাও\nদলন কর মা লোভ-দানবে।\nরূপ দাও, জয় দাও, যশ দাও, মান দাও\nদেবতা কর ভীরু মানবে।\nআবার অন্যত্র খ্রীষ্টের কণ্টক মুকুট শোভা পেয়ে নিজেকে ধন্য মনে করেছেন। বিলিয়ে দিয়েছেন তাঁর সকল অযোগ্যতা এবং দারিদ্রে মহান এই মহামানব এর স্তুতি করে লিখেছেন-\nকণ্টক-মুকুট শোভা। -দিয়াছ, তাপস,\nকাজী নজরুল ইসলাম এর রচনায় সকল ধর্মের স্তুতিগান আসলেও ইসলাম প্রতিষ্ঠায় তাঁর উদাত্ত আহবান সকলকে নাড়া দেয়। বেশ কিছু অভিভাষণে তিনি ইসলামের প্রসার ও ঐতিহ্যকে বাংলায় প্রতিষ্ঠার জন্য সরাসরি তরুন, নারী পুরুষ সকলকে আহবান করেছেন। তিনি তরুনদের আহবান করেছেন- “… তোমাদের কর্তব্য সম্মিলিত হওয়া। … আজ তোমাদের সে একতা নেই- হিংসায় ঈর্ষায়, কলহে, ঐক্যহীন বিচ্ছিন্ন। দেয়ালের পর দেয়াল তুলে আমরা ভেদ-বিভেদের জিন্দানখানায় সৃষ্টি করেছি; কত তার নাম- সিয়া, সুন্নি, শেখ, সৈয়দ, মোঘল, পাঠান, হানাফি, শাফি, হাম্বলি, মালেকি, লা-মজহাবি, ওহাবি ও আরও কত শত দল। এই শত দলকে একটি বোঁটায়, একটি মৃণালের বন্ধনে বাঁধতে পার তোমরাই।” সাম্য প্রতিষ্ঠার জন্য নজরুল তাঁর সাহিত্য নিয়ে যেভাবে আন্দোলন করেছেন তার পূর্ববর্তীদের মধ্যে সে চেতনা প্রবলভাবে কাজ না করলেও তাঁর প্রতি ভিন্নমত যে ছিল না তা বলার অপেক্ষা রাখে না। এই দেশের রাজনৈতিক জটিলতার সময় রবীন্দ্রনাথ ও নজরুল দুজনেরই অবদান উল্লেখযোগ্য। তাদেরকে নিয়ে সস্তা রাজনৈতিক টানাটানি ও ধর্মীয় বিভেদের শেষ নেই। একদল রবীন্দ্রনাথকে হিন্দু ধর্মের এবং কাজী নজরুল ইসলাম কে মুসলমানদের বলে আলাদা করে রেখেছেন। অথচ তাঁরা নিজেরা কখনোই এই বন্ধনে আবদ্ধ থাকেন নি। ধর্মীয় দৈনতা থেকে সাহিত্যের দুই মহান প্রতিষ্ঠানকে মুক্ত করার কোন বিকল্প নেই। একদল মৌলবাদি যেভাবে নজরুলকে একটি নির্দিষ্ট সা¤প্রদায়িক বন্ধনে আবদ্ধ করে রেখেছেন তার ফলে নজরুলের সাম্য চিন্তার বেঘাত ঘটে এবং জাতিয় সংকটের সৃষ্টি হয়। কাজী নজরুল ইসলাম এই দ্বন্ধের অবসান করেছেন। ১৯২৯ খ্রিস্টাব্দের ১৫ ডিসেম্বর ‘নজরুল সংবর্ধনা সমিতি’ আয়োজিত সংবর্ধনা অনুষ্ঠানে কাজী নজরুল ইসলাম তাঁর ভাষণে বলেন- ‘যারা আমার নামে অভিযোগ করে তাঁদের মতো হালুম না বলে তাঁদেরকে অনুরোধ- আকাশের পাখিকে, বনের ফুলকে, গানের কবিকে তাঁরা যেন সকলের করে দেখেন। আমি এই দেশে এই সমাজে জন্মেছি বলেই শুধু এই দেশেরই এই সমাজেরই নই। আমি সকল দেশের, সকল মানুষের।’\n১. প্রবন্ধ ‘পরাধীন যুগের স্বাধীন কবি’- রফিকুল ইসলাম, দৈনিক সমকাল ১ সেপ্টেম্বর ২০০৬ (কালের খেয়া)\n২. রবিজীবনী-প্রশান্তকুমার পাল, আনন্দ পাবলিশার্স প্রা: লিমিটেড। পঞ্চম খণ্ড-২৬৯।\n৩. উপন্যাস ‘অলীক মানুষ’- সৈয়দ মুস্তাফা সিরাজ\n৫. ইসলামী গান- গুলবাগিচা\n৬. দেবীস্তুতি; নজরুল-রচনাবলী, তৃতীয় খণ্ড- বাংলা একাডেমী, পৃষ্ঠা-১৯৫\n৮. ১৩৪৩ সালে ফরিদপুর জেলা মুসলিম ছাত্র সম্মিলনীতে প্রদত্ত সভাপতির অভিভাষণ- ‘বাংলার মুসলিমকে বাচাও’। নজরুল রচনাবলী , চতুর্থ খণ্ড- বাংলা একাডেমী, পৃষ্ঠা-১০৯\n৯. কাজী নজরুল ইসলাম জন্মতবার্ষিকী স্মারকগ্রন্থ- ভূমিকা, পৃষ্ঠা-৩৭, অ্যাডর্ন পাবলিশার্স, ঢাকা।\n১,৩৭৬ বার পড়া হয়েছে\nআগস্ট ২৭, ২০১৩ / ১০:০১ মিনিট\nআপনার কাছ থেকে কবি সম্পর্কে আরও কিছু জানতে পারলাম। ভালো লাগলো।\nআগস্ট ২৮, ২০১৩ / ১০:২০ মিনিট\nআগস্ট ২৭, ২০১৩ / ১০:১৬ মিনিট\nআমার প্রিয় কবি সম্পর্কে আরো অনেক কিছু জেনে খুশী হলাম।\nআগস্ট ২৮, ২০১৩ / ১০:২১ মিনিট\nকৃতজ্ঞতা আমির ভাই।\nআগস্ট ২৮, ২০১৩ / ১২:২২ মিনিট\nএত সুন্দর প্রবন্ধ উপহার দেওয়ার জন্য ফয়েজ ভাইকে ধন্যবাদ, ও কবির প্রতি শ্রদ্ধা\nমিন্টুভাই আপনাকে অনেক ধন্যবাদ।\nআগস্ট ২৮, ২০১৩ / ৭:৫৩ মিনিট\nসুলিখিত ও সুচিন্তিত লেখাটির জন্যে ধন্যবাদ।\nআগস্ট ২৮, ২০১৩ / ১০:৩১ মিনিট\nমন্তব্য করার জন্য কৃতজ্ঞতা তুষার আহসান।


মহানবীর অবমাননা ইস্যুতে মুখ খুললেন মুক্তিযুদ্ধমন্ত্রী - DHAKA18.COM\nঢাকা১৮ প্রতিবেদক : মুক্তিযুদ্ধবিষয়ক মন্ত্রী আ ক ম মোজাম্মেল হক বলেছেন, ইসলাম শান্তির ধর্ম। কোনো ধর্মের অনুসারীই তাদের ধর্মীয় ব্যক্তিত্বের অবমাননা মেনে নিতে পারে না। একজন মুসলিম হিসেবে মহানবীর (সা.) অবমাননা কীভাবে মেনে নেবো? প্রকৃত ধার্মিক ধর্মের নামে হঠকারী ও উগ্রতায় বিশ্বাস করে না।\nঅন্য ধর্ম বিশ্বাসের ওপর আঘাত না করতে সকলের প্রতি আহ্বান জানি‌য়ে মন্ত্রী বলেন, এসব অপশক্তির বিরুদ্ধে দেশে দেশে শান্তিকামী মানুষের জাগরণ ঘটাতে হবে।\nসমা‌বে‌শে আরো বক্তব‌্য রা‌খেন হযরত মাওলানা বাকী বিল্লাহ্ আল-আযহারী, হযরত মাওলানা রুহুল আমিন ভূঁইয়া চাঁদপুরী, আন্জুমান সাধারণ সম্পাদক খলিফা মো. আলমগীর খাঁন, সহ-সাধারণ সম্পাদক সাবেক এসপি আবুল কালাম আজাদ, হযরত মাওলানা বাকের আনসারী, মাওলান ইসমাইল সিরাজী প্রমুখ।।\nসাবেক নয় সিনহার নামে অবসরপ্রাপ্ত লিখার অনুরোধ


ফুটবলের বাড়ি যাওয়া ঠেকালো ক্রোয়েশিয়া | খেলাধুলা | DW | 11.07.2018\nফুটবলের বাড়ি যাওয়া ঠেকালো ক্রোয়েশিয়া\nসেই কবে ১৯৬৬ সালে তৎকালীন পশ্চিম জার্মানিকে হারিয়ে জুলে রিমে কাপ জয় করেছিল স্বাগতিক দেশ ইংল্যান্ড৷ ফুটবলের আবিষ্কারক দেশটি এরপর থেকেই যেন খেই হারিয়েছে৷\nঅর্ধ শতাব্দী পরে হ্যারি কেইনদের পায়ের ছন্দে সেই স্বপ্নে আবার বিভোর হয়েছিল থ্রি লায়ন্স৷ সমর্থকেরা তো বটেই, ব্রিটিশ সংবাদমাধ্যম এমনকি রাজপরিবারও পূর্ণ সমর্থন নিয়ে ছিল বিশ্বকাপের অপেক্ষায়৷\nকিন্তু অন্তত আরো চার বছর ইংল্যান্ডের অপেক্ষা বাড়িয়ে ইতিহাসে প্রথমবারের মতো বিশ্বকাপের ফাইনালে উঠে গেল ক্রোয়েশিয়া৷\nঅথচ শুরুটা দিয়েছিল অন্যরকমের ইঙ্গিত৷ খেলার একেবারে শুরুতে কিছু বুঝে ওঠার আগেই ৫ মিনিটের মাথায় গোল করে বসেন কিরান ট্রিপিয়ার৷\n১২ বছর পর কোন ইংলিশ খেলোয়াড় বিশ্বকাপে ফ্রি কিক থেকে সরাসরি গোল পেলেন৷ এর আগে ২০০৬ সালে ইকুয়েডরের বিপক্ষে ফ্রি কিক থেকে ডেভিড ব্যাকহাম গোল করেছিলেন৷\n২০ গজ দূর থেকে বাঁকানো শট ক্রোয়াট ডিফেন্ডারদের মাথার ওপর দিয়ে বার ঘেঁষে ঢুকে যায় জালে৷ গোলকিপার ঝাঁপিয়ে পড়েও ঠেকাতে পারেননি সে বল৷\nতবে সমতা ফেরাতে মরিয়া ক্রোয়েশিয়া একের পর এক আক্রমণে গেলেও ভাঙতে পারেনি ইংলিশ ডিফেন্সের দেয়াল৷ প্রথমার্ধ শেষ হয় এক গোলে পিছিয়ে থেকেই৷\nদ্বিতীয়ার্ধে অপেক্ষার পালা বেশি দীর্ঘ হতে দেননি ইভান পেরিসিচ৷ ৬৮ মিনিটে ডিবক্সের ভেতরে ভারসালিকোর দারুণ হেডে গোলপোস্টের একেবারে কাছেই বল পেয়ে যান পেরিসিচ৷ এত দ্রুত বলে চলে যায় জালে, কিপারের কিছুই করার ছিল না৷\nদ্বিতীয়ার্ধে আর সমতা ভাঙতে পারেনি কেউ৷ খেলা গড়ায় অতিরিক্ত সময়ে৷\nএবার নেতৃত্ব নিয়ে নেয় ক্রোয়েশিয়া৷ আবারও পেরিসিচ, তবে এবার করলেন দুর্দান্ত এক অ্যাসিস্ট৷ ১০৯ মিনিটে ডিবক্সে বল হাওয়ায় ভাসিয়ে দেন পেরিসিচ৷ স্টোনসের মাথার ওপর দিয়ে পা তুলে মারিও মান্দজুকিচ বলে গতি ঘুরিয়ে দেন ইংলিশ জালের দিকে৷\nগ্যালারিতে ‘ফুটবল বাড়ি আসছে’ লেখা প্ল্যাকার্ড নিয়ে হাজারো দর্শক ডুবলো অতিরিক্ত সময়ের কান্নায়৷ ১-২ গোলে ক্রোয়েশিয়ার কাছে হেরে ফুটবল ছাড়াই বাড়ি যেতে হলো ইংলিশ খেলোয়াড়দের৷\nকার হাতে উঠছে ফুটবলের সবচেয়ে বড় সম্মান- বিশ্বকাপ? ১৯৯৮ সালের চ্যাম্পিয়ন ফ্রান্স, নাকি নতুন পরাশক্তি ক্রোয়েশিয়া? এই প্রশ্নের উত্তর জানা যাবে রোববার৷\nঅন্যদিকে শনিবার বেলজিয়ামের সাথে তৃতীয় স্থান নির্ধারণী ম্যাচে খেলতে হবে ইংল্যান্ডকে৷\nদর্শকদের তীব্র মানসিক চাপে রেখে শেষ পর্যন্ত পেনাল্টি শুটআউটে জয়ের মুখ দেখল ক্রোয়েশিয়া৷ ডেনমার্ককে টাইব্রেকারে ৩-২ গোলে হারালো তারা৷ কোয়ার্টার ফাইনালে তারা মুখোমুখি হবে স্বাগতিক রাশিয়া৷ (01.07.2018)\nইতিহাস গড়ে কোয়ার্টার ফাইনালে ইংল্যান্ড\nশেষ ষোলোর ম্যাচে কলম্বিয়াকে টাইব্রেকারে ৪-৩ গোলে হারিয়ে কোয়ার্টার ফাইনালে পৌঁছে গেল ইংল্যান্ড৷ এর আগে ১৯৯০, ১৯৯৮ ও ২০০৬ সালের বিশ্বকাপে টাইব্রেকারের মুখোমুখি হয়েছিল ইংল্যান্ড৷ তিনবারই হেরেছিল তারা৷ (03.07.2018)\nকোনো ব্রাজিল সমর্থক নয়, কথাটা বলেছেন বেলজিয়ামের গোলরক্ষক কর্তোয়া৷ তাঁর মতে, মঙ্গলবার প্রথম সেমিফাইনালে ফ্রান্স যেভাবে জিতেছে, সেটা ফুটবলের জন্য কল্যাণকর নয়৷ (11.07.2018)\nচমক দেখিয়ে কোয়ার্টার ফাইনালে উঠেও শেষ রক্ষা হল না রাশিয়ার৷ টাইব্রেকারে ৩-৪ গোলে ক্রোয়েশিয়ার কাছে হেরে বিদায় নিতে হলো বিশ্বকাপের স্বাগতিক দেশকে৷ (07.07.2018)\nকি-ওয়ার্ডস বিশ্বকাপ ফুটবল ২০১৮, সেমিফাইনাল, ইংল্যান্ড, ক্রোয়েশিয়া, ফাইনাল, হ্যারি কেইন, লুকা মদ্রিচ\nসেমিফাইনালের আগে আপনার যা জানা দরকার 10.07.2018\nবিশ্বকাপের দুটি সেমিফাইনাল অনুষ্ঠিত হতে চলেছে৷ আজ মঙ্গলবার মুখোমুখি হচ্ছে ফ্রান্স ও বেলজিয়াম৷ আগামীকাল বুধবার ইংল্যান্ড খেলবে ক্রোয়েশিয়ার সঙ্গে৷


শেখ হাসিনার ৭৫তম জন্মদিনে আগামী নির্বাচনে বিজয়ী হওয়ার শপথ – বিডি সংবাদ টোয়েন্টিফোর ডটকম\nশেখ হাসিনার ৭৫তম জন্মদিনে আগামী নির্বাচনে বিজয়ী হওয়ার শপথ\nআওয়ামী লীগের সাধারণ সম্পাদক ওবায়দুল কাদের আজ মঙ্গলবার রাজধানীতে বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনার জন্মদিন উপলক্ষে আয়োজিত আলোচনা সভায় বক্তব্য দেন। ছবি : ফোকাস বাংলা\nপ্রধানমন্ত্রী শেখ হাসিনার ৭৫তম জন্মদিনে আগামী জাতীয় সংসদ নির্বাচনে বিজয়ী হওয়ার শপথ নিয়ে ঐক্যবদ্ধ হওয়ার ডাক দিয়েছেন আওয়ামী লীগের সাধারণ সম্পাদক ওবায়দুল কাদের। আজ মঙ্গলবার রাজধানীতে বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনার জন্মদিন উপলক্ষে আয়োজিত আলোচনা সভায় তিনি এ ডাক দেন।\nসড়ক পরিবহণ ও সেতুমন্ত্রী ওবায়দুল কাদের বলেন, আগামী জাতীয় সংসদ নির্বাচনকে কেন্দ্র করে সবাইকে ঐক্যবদ্ধ থাকতে হবে। দলের মধ্যে শৃঙ্খলা বজায় রাখতে হবে। ত্যাগী কর্মীদের দিয়ে দল সাজাতে হবে। যারা অপকর্মের সঙ্গে জড়িত, তারা আগামীতে আওয়ামী লীগের টিকিট পাবেন না।\nওবায়দুল কাদের বলেন, আগামী নির্বাচনে আরও আধুনিক, স্মার্ট আওয়ামী লীগ গড়ে তুলতে চাই। এজন্য দলের মধ্যে কোনো বসন্তের কোকিল নয়, ত্যাগীদেরই জায়গা করে দিতে হবে।\nআওয়ামী লীগের সাধারণ সম্পাদক বলেন, শেখ হাসিনা আজ একটি ব্র্যান্ডের নাম। শেখ হাসিনা নিজেই একটি ইতিহাস। ইতিহাসের প্রয়োজনে শেখ হাসিনার জন্ম হয়েছে। বঙ্গবন্ধুর কন্যা দীর্ঘ লড়াই-সংগ্রামের মাধ্যমে উঠে এসেছেন। দেশের সীমানা পেরিয়ে বিশ্ব নেতার কাতারে পৌঁছেছেন। তাই তো শেখ হাসিনার সাহসী নেতৃত্ব বিশ্বে প্রশংসিত।\nওবায়দুল কাদের বলেন, শেখ হাসিনা বেঁচে আছেন বলেই যুদ্ধাপরাধীদের বিচার হয়েছে, দেশের এতো উন্নয়ন হয়েছে। দেশের মানুষ ভালো আছে। শেখ হাসিনার সাহসী নেতৃত্বের কারণেই বাংলায় আজ সোনালী আকাশ। দারিদ্র্য বিমোচনে বিশ্বে রোল মডেল শেখ হাসিনা।\nসেতুমন্ত্রী বলেন, আগামী সংসদ নির্বাচন যথা সময়ে হবে। বিএনপি সিরিজ সভা করছে। তারা নাকি আন্দোলন করবে! দেশের মধ্যে আন্দোলনের নামে কোনো সহিংসতা করলে জনগণকে সঙ্গে নিয়ে সমুচিত জবাব দেওয়া হবে। এজন্য আওয়ামী লীগের নেতাকর্মীদের শেখ হাসিনার নেতৃত্বে ঐক্যবদ্ধ থাকতে হবে।\n‘আগামী নির্বাচনে আমাদের নেত্রী শেখ হাসিনা, (বিএনপি) আপনাদের কে? পলাতক আসামি? যদি আপনারা পলাতক আসামিকে নেতা বানান, তাহলে দেশের মানুষ কখনো মেনে নেবে না।’\nআলোচনা সভায় উপস্থিত ছিলেন আওয়ামী লীগের সভাপতিমণ্ডলীর সদস্য মতিয়া চৌধুরী, আব্দুর রাজ্জাক, জাহাঙ্গীর কবির নানক, আব্দুর রহমান ও শাজাহান খান, যুগ্ম সাধারণ সম্পাদক মাহবুব উল আলম হানিফ, ডা. দীপু মনি, ড. হাছান মাহমুদ ও আ ফ ম বাহাউদ্দীন নাছিম, সাংগঠনিক সম্পাদক আহমদ হোসেন, বিএম মোজাম্মেল হক, মির্জা আজম ও শফিউল আলম চৌধুরী নাদেল, বিজ্ঞান ও প্রযুক্তি সম্পাদক প্রকৌশলী আবদুস সবুর, দপ্তর সম্পাদক ব্যারিস্টার বিপ্লব বড়ুয়া, উপ-দপ্তর সম্পাদক সায়েম খান, উপ-প্রচার সম্পাদক আমিনুল ইসলাম আমিনসহ কেন্দ্রীয় ও ঢাকা মহানগরের নেতাকর্মীরা।


খালেদার নমুনা পরীক্ষার কথা সঠিক নয় - CtgTribune.com\nHome জাতীয় খালেদার নমুনা পরীক্ষার কথা সঠিক নয়\nখালেদার নমুনা পরীক্ষার কথা সঠিক নয়\nসিটিভি ট্রিবিউন ডেস্ক:\nদেশে করোনা ভাইরাস মহমারি আকার ধারনে করায় বাড়তি সতর্কতা হিসাবে বিএনপি চেয়ারপার্সন খালেদা জিয়া করোনা পরীক্ষার নমুনা দিয়েছেন এমন বিষয়ে ব্যাখ্যা দিয়েছেন করেছেন বিএনপির প্রেস উইংয়ের সদস্য শায়রুল কবির খান। তিনি বলেন, আমি ডা. মামুনের সঙ্গে কথা বলেছি। তিনি বলেন, তারা নিয়মিত স্বাস্থ্য পরীক্ষার জন্য বিএনপি চেয়ারপারসন বেগম খালেদা জিয়ার বাসভবন ফিরোজাতে গিয়েছিলেন। করোনা পরীক্ষার জন্য তারা ম্যাডামের নমুনা নেননি।\nএর আগে গুজব ছড়িয়ে পড়ে, খালেদা জিয়ার ব্যক্তিগত চিকিৎসকদের পরামর্শে শনিবার বিকাল ৩টার দিকে ল্যাবএইডের টেকনোলজিস্ট মো. সবুজ তার বাসায় প্রবেশ করেন। এর কিছুক্ষণ পর খালেদা জিয়ার ভাগ্নে ডা. মামুনও বাসায় যান। এ সময় তার উপস্থিতিতে খালেদা জিয়ার করোনা পরীক্ষার জন্য নমুনা সংগ্রহ এবং ডায়াবেটিস পরীক্ষার জন্য রক্তের নমুনা সংগ্রহ করা হয়।\nউল্লেখ্য, সরকারের নির্বাহী আদেশে জামিনে রয়েছেন খালেদা জিয়া। যদিও তাকে গৃহবন্দি করে রাখা হয়েছে বলে অভিযোগ করে আসছেন বিএনপি নেতারা। ২০১৮ সালের ৮ ফেব্রুয়ারি দুর্নীতির মামলায় তাকে কারাগারে যেতে হয়েছিল। দুই বছরের বেশি সময় কারাগারে থাকার পর গত বছর করোনা মহামারি বৃদ্ধি পাওয়ার পর পরিবারের আবেদনে তাকে ৬ মাসের জামিনে মুক্তি দেয় সরকার, যা তিন দফায় বৃদ্ধি করা হয়েছে। বর্তমানে তিনি গুলশানের বাসভবন ফিরোজায় চিকিৎসাধীন রয়েছেন। খালেদা জিয়ার সঙ্গে শুধুমাত্র তার পরিবারের সদস্য ও ব্যক্তিগত চিকিৎসক ছাড়া অন্য কেউ দেখা করতে পারেনা ।প্রতিবেদন: কেউকে।\nখালেদার নমুনা পরীক্ষার কথা সঠিক নয়


নতুন মেট্রো কেএস পাচ্ছেন ৭৮,৯০০ টাকায়!!!\nঈদ উপলক্ষে টিভিএস ঘোষণা করেছে "টিভিএস ঈদ উৎসব"! টিভিএস ঈদ উৎসব উপলক্ষে টিভিএস নতুন মেট্রো ১০০ সিসি-এ দিচ্ছে অভাবনীয় মূল্যছাড়! নতুন মেট্রো কেএস খুচরা মূল্য ৮৮,৯০০ টাকা অফার মূল্য ৭৮,৯০০ টাকা নতুন মেট্রো ইএস খুচরা মূল্য ৯৪,৯০০ টাকা অফার মূল্য ৮৪, ৯০০ টাকা। [শর্ত প্রযোজ্য]\nসকলেই নিরাপদে দূরত্ব বজায় রেখে এবং সর্বোচ্চ সতর্কতা অবলম্বন করে এই অফার উপভোগ করতে পারবেন টিভিএসের শোরুম থেকে।


আলিফ ডক্টরস চেম্বার এন্ড ডায়াগনস্টিক সেন্টারে ভ্যাকসিন শীর্ষক আলোচনা আলিফ ডক্টরস চেম্বার এন্ড ডায়াগনস্টিক সেন্টারে ভ্যাকসিন শীর্ষক আলোচনা – Home | আলোকিত শীতলক্ষ্যা\nমঙ্গলবার, ১৫ জুন ২০২১, ০৪:১৫ অপরাহ্ন\nএখন সময় –বিকাল ৪:১৫\nআলিফ ডক্টরস চেম্বার এন্ড ডায়াগনস্টিক সেন্টারে ভ্যাকসিন শীর্ষক আলোচনা\nপ্রকাশিত : শনিবার, ১৩ ফেব্রুয়ারি, ২০২১\nআলোকিত শীতলক্ষ্যা রিপোর্ট : সিদ্ধিরগঞ্জে করোনা ভাইরাসের বর্তমান পরিস্থিতি এবং ভ্যাকসিন শীর্ষক সায়েন্টিফিক সেমিনার অনুষ্ঠিত হয়েছে।\nশনিবার (১৩ ফেব্রুয়ারী) দুপুরে সিদ্ধিরগঞ্জের আদমজী ‘আলিফ ডক্টরস চেম্বার এন্ড ডায়াগনস্টিক সেন্টারে’ এ সেমিনারের আয়োজন করা হয়। মুগদা মেডিকেল কলেজের সহকারী অধ্যাপক ডা. ফরহাদ হোসেন চৌধুরী এ সেমিনারে মূল প্রতিপাদ্য উপস্থাপন করেন।\nএসময় অন্যান্যদের মধ্যে বক্তব্য রাখেন ইউরোজী বিভাগের এসোসিয়েট প্রফেসর ডা. জাহাঙ্গীর আলম, নিউরোলজী বিভাগের এসোসিয়েট প্রফেসর ডা. কোনাল সাহা, মেডিসিন বিভাগের সহকারী অধ্যাপক ডা. নিজাম আল-আজাদ, সহকারী রেজিস্ট্রার ডা. মোঃ মনিরুজ্জামান, প্রফেসর ডা. রেহানা বেগম, আলিফ ডক্টরস চেম্বার এন্ড ডায়াগনস্টিক সেন্টারের ব্যবস্থাপনা পরিচালক মাওলানা মো. এমদাদুল হক জসিম ও আলিফ জেনারেল হাসপাতাল এর ব্যবস্থাপক মোঃ জাহাঙ্গীর আলমসহ আরো অনেকেই।\nএসময় শীর্ষক সেমিনারে করোনা ভাইরাসের উৎপত্তি, ধরণ ও বর্তমান পরিস্থিতি এবং ভ্যাকসিন নেয়ার প্রতি তাগিদ দিয়ে তারা এ আলোচনা করেন।\n৪ঠা জিলকদ, ১৪৪২ হিজরি, বিকাল ৪:১৫


ব্যাঙ্গালোরে বৈঠক করলেন চিকিৎসা বিজ্ঞানে দুই দেশের দুই মহারথী - RED TIMES\nপ্রকাশিত: ১১:৩৪ অপরাহ্ণ, ডিসেম্বর ১২, ২০১৯\nআন্তর্জাতিক খ্যাতিসম্পন্ন লিভার বিশেষজ্ঞ অধ্যাপক ডা. মামুন আল মাহতাব (স্বপ্নীল) আজ ভারতের ব্যাঙ্গালোরে নারায়ণ হৃদয়ালয়ে প্রখ্যাত কার্ডিয়াক সার্জন অধ্যাপক ডা. দেবী শেঠীর সাথে বৈঠকে মিলিত হন। অধ্যাপক ডা. দেবী শেঠীর ব্যাক্তিগত আমন্ত্রণে তার এই সফর।\nহৃদরোগ চিকিৎসায় অধ্যাপক ডা. দেবী শেঠী প্রবাদতুল্য ব্যক্তিত্ব। ভারতবর্ষে হৃদরোগের আধুনিক চিকিৎসা প্রচলনে তার অবদান অনস্বীকার্য। পাশাপাশি গণমুখী কর্পোরেট স্বাস্থ্যসেবা বাস্তবায়নের জন্য তিনি চিরস্মরণীয় হয়ে থাকবেন।শুধু ভারতেই নয়, বাংলাদেশের অসংখ্য হৃদরোগীও তার মাধ্যমে সরাসরি উপকৃত হয়েছেন।\nঅন্যদিকে বঙ্গবন্ধু শেখ মুজিব মেডিক্যাল বিশ্ববিদ্যালয়ের লিভার বিভাগের চেয়ারম্যান অধ্যাপক ডা. মামুন আল মাহতাব (স্বপ্নীল) একজন গবেষক হিসেবে এরই মধ্যে দেশ-বিদেশে সুখ্যাতি অর্জন করেছেন। ন্যাসভেক, অটোলোগাস স্টেম সেল ট্রান্সপ্লান্টেশন ইত্যাদি বিষয়ে তার গবেষণা আন্তর্জাতিক পরিমন্ডলে ব্যাপকভাবে প্রশংসিত হয়েছে। পাশাপাশি দেশে লিভার ক্যান্সার চিকিৎসায় টেইস, লিভার ডায়ালাইসিস সহ অত্যাধুনিক চিকিৎসা পদ্ধতি প্রবর্তনের কৃতিত্ব তারই। ইন্টারভেনশনাল হেপাটোলজি ও থেরাপিউটিক এন্ডোস্কপিতে বাংলাদেশের অন্যতম পথিকৃত অধ্যাপক স্বপ্নীল। বিভিন্ন দেশি-বিদেশি বৈজ্ঞানিক জার্নালে দুই শতাধিক প্রকাশনা রয়েছে অধ্যাপক স্বপ্নীলের। বৈজ্ঞানিক গবেষণার জন্য তিনি আমেরিকা, এশিয়া-প্যাসিফিক, ইউরোএশিয়ান, টার্কিশ, জাপানী ও ভারতীয় লিভার এসোসিয়েশনসহ বিভিন্ন আন্তর্জাতিক সংগঠন থেকে সম্মানজনক পদকে ভূষিত হয়েছেন। বিভিন্ন আন্তর্জাতিক প্রকাশনা সংস্থা থেকে তার প্রকাশিত লিভার বিষয়ক টেক্সটবুকের সংখ্যা ছয়টি।\nডা. শেঠী বাংলাদেশ ও বাংলাদেশের স্বাস্থ্য ব্যাবস্থাকে আধুনিকরণে মাননীয় প্রধানমন্ত্রী শেখ হাসিনার ভূয়ষী প্রশংসা করেন।\nতাছাড়াও চিকিৎসা বিজ্ঞানের এই দুই মহারথী নানা ক্ষেত্রে পারস্পরিক সহযোগিতা বৃদ্ধির উপর জোর দেন। পারস্পরিক সহযোগিতা ও উচ্চতর প্রশিক্ষণ বিনিময়ের মাধ্যমে বাংলাদেশ ও ভারতের রোগী এবং বিশেষজ্ঞরা উপকৃত হবেন বলে তারা আশাবাদ ব্যক্ত করেন।


পৃথিবী নিয়ে কোরআনের বিস্ময়কর পাঁচ তথ্য | 874587 | কালের কণ্ঠ | kalerkantho\nপবিত্র কোরআন সত্যিই একগুচ্ছ বিস্ময়ের সমষ্টি। অক্ষর থেকে শব্দ, শব্দ থেকে বাক্য অজানা সব জ্ঞান-বিজ্ঞানের উন্মুক্ত বিশ্বকোষ। তেমনি যে গ্রহে বসবাস করি, অর্থাৎ পৃথিবী এ সম্পর্কেও কোরআনে রয়েছে বৃহৎ তথ্যভাণ্ডার। মহান আল্লাহ বলেন, বিশ্বাসীদের জন্য পৃথিবীতে অসংখ্য নিদর্শনাবলি রয়েছে। (সুরা : জারিয়াত, আয়াত : ২৩)\nমহাবিস্ফোরণের মাধ্যমে পৃথিবীর সূচনা\nখুব বেশি দিনের কথা নয় যে মানুষ জানতে পেরেছে মহাবিশ্বের সূচনা এক মহাবিস্ফোরণের মধ্য দিয়ে ঘটেছে। আইনস্টাইনের ক্ষেত্র সমীকরণ থেকে ফ্রিদমান সমীকরণ। তার পর বিশ্বতত্ত্ব নীতি এবং হোবল নীতি। সর্বশেষ ১৯৬০ সালে মহাজাগতিক অণুতরঙ্গের চড়াই-উতরাই পেরিয়ে বিজ্ঞান যখন ক্লান্ত, তখন দেখা গেল আজ থেকে প্রায় এক হাজার ৫০০ বছর আগেই বিশ্বস্রষ্টা তাঁর মহাগ্রন্থ আল-কোরআনে এ ব্যাপারে স্পষ্ট জানিয়ে দিয়েছেন। ‘অবিশ্বাসীরা কি দেখে না যে সপ্তাকাশ ও পৃথিবী পুঞ্জীভূত হয়ে ছিল। অতঃপর আমি উভয়টি এক মহাবিস্ফোরণের মাধ্যমে সূচনা করেছি।’ (সুরা : আম্বিয়া, আয়াত : ৩০)\nমহাকাশ নাকি পৃথিবী? আকাশের গ্রহ-নক্ষত্র, নাকি পৃথিবীর গাছপালা, কোনটি আগে সৃষ্টি হয়েছে? উত্তর খুঁজতে বেশি দূর যেতে হবে না। আপনার ঘরের পবিত্র কোরআন খণ্ডটি হাতে নিন। তাতে চোখ বুলালেই দেখতে পাবেন, ‘আপনি বলুন, সত্যিই কি তোমরা সেই মহাপ্রভুকে অস্বীকার করছ! যিনি পৃথিবীকে মাত্র দুদিনে সৃষ্টি করেছেন এবং তার অংশীদার নির্ধারণ করছ? তিনি তো সমস্ত জগতের প্রতিপালক। যিনি পৃথিবীতে তার উপরাংশে পাহাড় স্থাপন করেছেন এবং জমিনের ভিতরাংশ বরকতপূর্ণ করেছেন আর ভূগর্ভে সুষমরূপে খাদ্যদ্রব্য মজুদ করেছেন মাত্র চার দিনে। সব যাচনাকারীর জন্য সমানভাবে। অতঃপর তিনি আকাশের দিকে মনোনিবেশ করলেন আর তা ছিল ধোঁয়াশাচ্ছন্ন। (সুরা : ফুসিসলাত, আয়াত : ৯-১১) এখানে পর্যায়ক্রমে প্রথমে পৃথিবী সৃষ্টি এরপর ভূগর্ভস্থ বিষয়াবলির আলোচনার পর আসমানের কথা উল্লেখ করা হয়েছে।\nপৃথিবীর পরিধি ক্রমে সংকীর্ণ হয়ে আসছে\nপবিত্র কোরআনে পৃথিবী স্থির কিংবা সূর্যের পাশে ঘূর্ণমান কোনোটিই বলা হয়নি। বরং এ বিষয়ে পবিত্র কোরআনে যা এসেছে তার সারকথা হলো, পৃথিবী আপন কক্ষপথে দ্রুতগতিতে সাঁতার কাটার মতো ঢেউ খেলে ছুটে চলেছে। বিজ্ঞানীদের মতে, পৃথিবীর চলন প্রকৃতি প্রধানত দুই ধরনের। প্রথমত, পৃথিবীর নিজস্ব ঘূর্ণায়ন যা ঘণ্টায় প্রায় এক হাজার ৬০০ কিলোমিটার। পবিত্র কোরআনে মহান আল্লাহ বলেন, ‘মহান আল্লাহ যিনি আসমান জমিন যথাযথভাবে সৃষ্টি করেছেন এবং দিনকে রাতের ওপর এবং রাতকে দিনের ওপর আচ্ছাদিত করেন।’ (সুরা : জুমার, আয়াত : ৫) আর এ কথা শিরোধার্য, কোনো বৃত্ত আকৃতির জিনিসকে অনুরূপ অন্য কোনো জিনিস দ্বারা বারবার আচ্ছাদিত করার জন্য, তা ঘূর্ণমান হওয়ার বিকল্প নেই। দ্বিতীয়ত, সূর্যকে ঘিরে পৃথিবীর সন্তরণ। বহুকাল যাবৎ মানুষ এ ধারণা পোষণ করে আসছে যে পৃথিবী সূর্যের পাশে ঘূর্ণমান। তবে খুব সাম্প্রতিক সময়ে মহাকাশ গবেষকরা নিশ্চিত করেছেন যে সূর্যকে ঘিরে পৃথিবীর চলার ধরনটাকে ঘূর্ণন শব্দে ব্যাখ্যা করা যথাযথ নয়। বরং পৃথিবীসহ আরো অনেক গ্রহ উপগ্রহ সর্বদা সূর্যকে ঘিরে সাঁতার কাটার মতো ওপর-নিচ ঢেউ তুলে সম্মুখপানে অগ্রসর হচ্ছে। মহান আল্লাহ পবিত্র কোরআনে চন্দ্র, সূর্য ও পৃথিবীর আলোচনা টেনে বলেন, প্রত্যেকেই আপন কক্ষপথে সন্তরণ করছে। (সুরা : ইয়াসিন, আয়াত : ৪০)\nটিউবওয়েল চেপে পানি তুলছেন কিংবা পাম্পের সাহায্যে। কিন্তু কখনো কি ভেবেছেন ভূগর্ভের এই বিপুল পরিমাণ পানির উৎস কোথায়? তাহলে জেনে নিন, মহান আল্লাহ বলেন, ‘আমি আসমান থেকে পরিমাণমতো পানি বর্ষণ করি, অতঃপর তা ভূগর্ভে সংরক্ষণ করে রাখি।’ (সুরা : মুমিনুন, আয়াত : ১৮)\nলেখক : শিক্ষক, ইমদাদুল উলুম রশিদিয়া মাদরাসা, ফুলবাড়ী গেট, খুলনা।


২১ এপ্রিল, ২০২১ ১৬:৩৯:১৯\nরমজানে এ বছরও বাংলাদেশে ফিতরার হার জনপ্রতি সর্বনিম্ন ৭০ টাকা ও সর্বোচ্চ ২ হাজার ৩১০ টাকা নির্ধারণ করা হয়েছে। গত বছরও সর্বনিম্ন ফিতরা ৭০ টাকাই ছিল তবে সর্বোচ্চ ছিল দুই হাজার ২০০ টাকা।\nবুধবার (২১ এপ্রিল) জাতীয় ফিতরা নির্ধারণ কমিটির এক ভার্চুয়াল সভায় এই হার নির্ধারণ করা হয়।\nসভায় সভাপতিত্ব করেন জাতীয় ফিতরা নির্ধারণ কমিটির সভাপতি ও বায়তুল মোকাররম জাতীয় মসজিদের সিনিয়র পেশ ইমাম হাফেজ মাওলানা মুহাম্মদ মিজানুর রহমান। এতে ফিতরা নির্ধারণ কমিটির সদস্য ও বিশিষ্ট আলেমরা উপস্থিত ছিলেন। ইসলামিক ফাউন্ডেশনের এক সংবাদ বিজ্ঞপ্তিতে এ তথ্য জানানো হয়।\nসভায় সর্বসম্মত সিদ্ধান্ত হয় যে, ইসলামী শরিয়াহ মতে মুসলমানরা সামর্থ্য অনুযায়ী গম, আটা, খেজুর, কিসমিস, পনির ও যবের যেকোনো একটি পণ্যের নির্দিষ্ট পরিমাণ বা এর বাজারমূল্য ফিতরা হিসেবে গরিবদের মধ্যে বিতরণ করতে পারবেন।\nআটার ক্ষেত্রে এর পরিমাণ এক কেজি ৬৫০ গ্রাম (অর্ধ সা’)। খেজুর, কিসমিস, পনির ও যবের ক্ষেত্রে তিন কেজি ৩০০ গ্রামের (এক সা’) মাধ্যমে সাদকাতুল ফিতর (ফিতরা) আদায় করতে হয়।\nএসব পণ্যের বাজারমূল্য হিসাব করে সর্বোচ্চ ও সর্বনিম্ন ফিতরা নির্ধারণ করা হয়।\nসংবাদ বিজ্ঞপ্তিতে বলা হয়েছে, সভার সিদ্ধান্ত অনুযায়ী উন্নতমানের আটা বা গমের ক্ষেত্রে ফিতরা এক কেজি ৬৫০ গ্রাম (অর্ধ সা’) বা এর বাজারমূল্য ৭০ টাকা। যবের ক্ষেত্রে (এক সা’) তিন কেজি ৩০০ গ্রাম বা এর বাজারমূল্য ২৮০ টাকা ফিতরা দিতে হবে।\nসভায় ফিতরা সংক্রান্ত কমিটির উপস্থিত সদস্যরা উল্লেখ করেন, নেছাব পরিমাণ (সাড়ে ৭ তোলা স্বর্ণ বা সাড়ে ৫২ তোলা রুপার সমপরিমাণ) মালের মালিক হলে মুসলমান নারী-পুরুষের ওপর ঈদের দিন সকালে সাদকাতুল ফিতর আদায় করা ওয়াজিব হয়৤ ঈদের নামাজে যাওয়ার পূর্বে ফিতরা আদায় করতে হয়।\nচাঁদ দেখা সাপেক্ষে আগামী ১৩ বা ১৪ মে মুসলমানদের সবচেয়ে বড় ধর্মীয় উৎসব ঈদুল ফিতর উদযাপিত হবে।\nসভায় ইসলামিক ফাউন্ডেশনের বোর্ড অব গভর্নরসের গভর্নর মাওলানা মুহাম্মদ কাফিলুদ্দীন সরকার ও হাফেজ মাওলানা মুফতি মোহাম্মদ রুহূল আমীন, মুফতি মাওলানা মিজানুর রহমান সাঈদ, মাওলানা মো. আব্দুর রাজ্জাক, ইসলামিক ফাউন্ডেশনের পরিচালক মো. আনিছুর রহমান সরকার, উপ-পরিচালক মাওলানা আবদুল জলীল, ইসলামিক ফাউন্ডেশনের মুফতি মাওলানা মোহাম্মদ আবদুল্লাহ, মুহাদ্দিস মুফতি ওয়ালিয়ূর রহমান খান ও মুফাসসির মাওলানা মুহাম্মদ আবু সালেহ পাটোয়ারীসহ দেশের বিশিষ্ট আলেম ওলামারা উপস্থিত ছিলেন।


সাবধান! মেট্রো এই ভুলটা করলে এবার দিতে হবে মোটা অঙ্কের জরিমানা\nনিজস্ব প্রতিনিধি— সজল কাঞ্জিলালের মৃত্যুর পর নড়েচড়ে বসেছে মেট্রো কর্তৃপক্ষ। মেট্রোয় নজরদারি বাড়ানোর পাশাপাশি জোর করে ওঠা বা নামার চেষ্টা করলে শাস্তির আইন আনছে মেট্রো কর্তপক্ষ। তারই নিদান হিসেবে এবার থেকে মেট্রোর দরজা বন্ধ হওয়ার সময় জোর করে হাত বা পা দিয়ে দরজাকে বাধা দেওয়ার চেষ্টা করলে দিতে হবে ৫০০ টাকা জরিমানা। মেট্রো কর্তৃপক্ষের বৈঠকে পর এই সিদ্ধান্তের কথা জানানো হয়েছে। মেট্রো কর্তৃপক্ষ সূত্রে জানা গিয়েছে, আগে এই ধারা থাকলেও তা কার্যকর করেনি। কিন্তু যাত্রী সুরক্ষার কথা মাথায় রেখে এবার থেকে এই ধারা প্রয়োগ করা হবে।\nফণীর পর আক্রমণ করতে তৈরি হচ্ছে ঘূর্ণিঝড় ‘বায়ু’\nনিজস্ব প্রতিনিধি— চক্রাকারে আসতেই থাকে সামুদ্রিক ঘূর্ণিঝড়ের দল। প্রবল গতিতে সেই ঝড় লণ্ডভণ্ড করে দেয় জনজীবনকে। সমুদ্রের উত্তাল ঢেউ ভাসিয়ে নিয়ে যায় উপকূল এলাকার সবকিছু। আবহাওয়া বিশেষজ্ঞরা জানাচ্ছেন, ফণীর তাণ্ডব একসময় ঝিমিয়ে পড়বে। তারপর আবার এক নতুন সামুদ্রিক ঝড় তৈরি হবে। সেই ঝড়ের নাম দেওয়া হয়েছে ‘বায়ু’। বিবিসি রিপোর্টে বলা হয়েছে সামুদ্রিক ঝড় ‘বায়ু’ এরপর […]\nনিজস্ব প্রতিনিধি : সংসদের শীতকালীন অধিবেশনের গতকাল ছিল প্রথম দিন। আর সেই প্রথম দিনেই একেবার অন্য মুডে ধরা দিলেন সাংসদ মিমি চক্রবর্তী। মায়ের হাত ধরে সংসদে ঢুকলেন যাদবপুরের সাংসদ। প্রথমবার মা’কে নিয়ে সংসদে যেতে পেরে যারপরনাই খুশি অভিনেত্রী তথা সাংসদ মিমি চক্রবর্তী। অভিনেত্রীর পার্লামেন্টে দাঁড়িয়ে মায়ের সঙ্গে তোলা ছবি ট্যুইটারে পোস্ট করেন। মা-মেয়ের এই ছবি […]\nআমার সকাল: পিএফে নতুন হারে সুদ পুজোর আগেই! দিল্লিতে বললেন কেন্দ্রীয় শ্রমমন্ত্রী\nনিজস্ব প্রতিনিধি: এমপ্লয়িজ প্রভিডেন্ট ফান্ড অর্গানাইজেশনের (ইপিএফও) আওতায় থাকা কর্মচারীদের পক্ষে সুখবর। প্রভিডেন্ট ফান্ডে (পিএফ) কর্মচারীদের যে পরিমাণ টাকা জমা হয়েছে, গত অর্থবর্ষে (২০১৮-’১৯) তার উপর ৮.৬৫ শতাংশ হারে সুদ দেওয়া হবে। ইপিএফও-র আওতায় থাকা ছয় কোটিরও বেশি কর্মচারী এই হারে সুদ পাবেন। কেন্দ্রীয় শ্রমমন্ত্রী সন্তোষ গাঙ্গোয়ার মঙ্গলবার এ কথা জানিয়েছেন।এখন পিএফ-এর টাকা তোলার সময় সুদ দেওয়া হয় […]


রক্তের জনপদ নয়, সন্ত্রাস মুক্ত নারায়ণগঞ্জ সবারই কাম্য: সাইদ আহাম্মেদ\nPublished on Thursday, 18 January 2018 11:24\nলাইভ নারায়ণগঞ্জ: মেয়র আইভি ও এমপি শামিম ওসমানের সৃষ্ট আধিপত্য বিস্তারকে কেন্দ্র করে অশান্ত পরিবেশের কারণে নারায়ণগঞ্জবাসী অতিষ্ট, তেমনি হকারদের ফুটপাতে বসা নিয়ে সৃষ্ট সমস্যারও সুষ্ঠ সমাধান হওয়া প্রয়োজন।\nএক বিবৃতিতে এই প্রতিক্রিয়া জানিয়েছেন কমরেড সাইদ আহাম্মেদ।\nওই বিবৃতিতে প্রেসক্লাবের সাধারণ সম্পাদক শরীফ উদ্দিন সবুজের উপর হামলার নিন্দা জানিয়ে তিনি আরো বলেন, হামলাকারী যেই হোক অবশ্যই তার বিচার হওয়া উচিৎ। জাতির বিবেক সাংবাদিকদের পূর্ণ নিশ্চয়তা বিধানে সরকার সহ সর্ব মহলেরই এগিয়ে আসতে হবে। সাংবাদিক ভাইয়েরা নিরাপদ থাকলেই জাতি সত্যের সন্ধান পাবে এটাই আমার বিশ্বাস।\nপুলিশের উদ্দেশ্য তিনি বলেন, জনতার বন্ধু পুলিশ ভাই, আপানারা কার??? জনতার, নাকি বিশেষ কোন মহলের ?? রক্ষক যদি ভক্ষক হয়ে যায় তাহলে নিরীহ জনতার উপর এমন হামলা মামলা ও আক্রমন হতেই পারে, মেয়র আইভির ভাষায় এটাই প্রতীয়মান হয়। অজ্ঞ অবুঝ নিরীহ জনতাকে লাঠিয়াল হিসাবে ব্যবহার করে স্বীয় সার্থ চরিতার্থ করার পায়তারা চলছে নারয়ণগঞ্জে।\nবাস্তব কথা হচ্ছে, আধিপত্য বিস্তার করাই উভয় পক্ষের মূল লক্ষ্য। উভয় পক্ষকেই বলছি আপনারা নারয়ণগঞ্জের পরিবেশকে আর অশান্ত কিংবা দূষিত করবেন না। এক সময়ের প্রাচ্যের ড্যান্ডি হিসাবে সুপরিচিত নারায়ণগঞ্জকে সুশিল সমাজের ভদ্রলোকেরা রক্তের জনপদ হিসাবে আখ্যা দিয়ে থাকে। নারায়ণগঞ্জের সন্তান হিসাবে আমার আহবান, এই ধরনের অপব্যখ্যা থেকে নারায়ণগঞ্জকে মুক্ত রাখুন। রক্তাক্ত অবস্থা সমাধানের পথ নয়। সমাধানের পথ হচ্ছে বিপদমুক্ত পরিবেশ সৃষ্টি করে সরকারের উচ্চ পদস্থ কর্মকর্তা ও সমাজের গ্রহণযোগ্য নাগরিক সমাজের সমন্বয়ে আলোচনার মাধ্যমে সুষ্ঠ সমাধানের পথ বের করা। হকার ভাইদেরও যেমন রুটি রুজির নিশ্চয়তা থাকতে হবে, তেমনি নারায়ণগঞ্জের জনগনেরও চলাচলের উন্মুক্ত উপযুক্ত পরিবেশ সৃষ্টি করা আমাদের সকলেরই কাম্য।


ভারতীয় ভূখণ্ডে ড্রাগনের কুনজর! অরুণাচল প্রদেশের নাম পরিবর্তনের সিদ্ধান্ত চীনের - Amritobazar\nভারতীয় ভূখণ্ডে ড্রাগনের কুনজর! অরুণাচল প্রদেশের নাম পরিবর্তনের সিদ্ধান্ত চীনের\nডিসেম্বর ৩১, ২০২১ রাত ০৮:৩৮ IST\nনিজস্ব প্রতিনিধি, বেজিং - ফের ড্রাগনের কু-নজর ভারত সীমান্তে। ভারতের ভূখন্ড দখলের নতুন ষড়যন্ত্রের জাল বুনছে চীন। অরুনাচল প্রদেশের বেশ কয়েকটি এলাকার নাম পরিবর্তন করেছে বলে অভিযোগ উঠেছে।


বড় ইমেজ : লেজার জিনন ল্যাম্প আইপিএল চুল অপসারণ সিস্টেম, লেসার হেয়ার রিমুভাল মেশিন বিগ স্পট সাইজ\nআইপিএল চুল remover লেজার xenon বাতি ipl আইপিএল চুল অপসারণ মেশিন\n1. 12 ঘন্টা অ স্টপ ঝলকানি\nহে Verloading ঝলকানি জল কুলিং সিস্টেম সতর্কতা হতে পারে, এবং এটি ঠান্ডা হয় না হওয়া পর্যন্ত মেশিন থামাতে হবে । এটি অত্যন্ত চিকিত্সা দক্ষতা নিচে ধীর। Ultralite শক্তিশালী কুলিং সিস্টেম এবং শক্তি নিয়ন্ত্রণ ইউনিট অপারেটর কাজ overloading অধীনে নিরবচ্ছিন্ন চিকিত্সা প্রদান করতে সক্ষম ।\n2. টেকসই এবং শক্তিশালী Xenon বাতি\nUltralite ইউ কে Xenon নল গ্রহণ, যা তার দীর্ঘ জীবনকাল নিশ্চিত করে। এম অক্ষর জীবদ্দশায় 1 মিলিয়ন পর্যন্ত।\n3. পেটেন্ট RVC (রিয়েল মান ক্রমাঙ্কন)\nপ্রকৃত মূল্য ক্রমাঙ্কন পূর্বনির্ধারণ শক্তির সাথে মেলে সঠিক সঠিকতা নিশ্চিত করে এবং শক্তির ক্ষয়ক্ষতির কারণে অকার্যকরতাকে হ্রাস করে। RVC প্রযুক্তি ঝলকানি 100 000 শট মধ্যে ত্বক আরো ধ্রুবক এবং সঠিক শক্তি প্রদান Ultralite তোলে ।\n4. এমনকি শক্তি বিতরণ সঙ্গে বড় স্পট আকার\nএটা অনুমোদিত যে বড় স্পট সাইজ গভীর অনুপ্রবেশ করে । 15x50 মিমি একটি বড় আয়তক্ষেত্রাকার স্পট আকার দিয়ে, যুক্তরাজ্যের টপরিক ট্যাব গ্যারান্টি এমনকি শক্তি বিতরণ এবং সঠিক তরল নির্গমন আমদানি করে । এটা সম্ভবত চিকিত্সা আরাম এবং দক্ষতা বৃদ্ধি ।\n5. উন্নত TEC শীতল সিস্টেম\nটিইসি থার্মোইলেট্রিক সেমিকন্ডাক্টর কুলিংয়ের জন্য দাঁড়িয়েছে, যা আরও মৃদু চিকিত্সা সরবরাহ করে। প্রচলিত আইপিএল ডিভাইসের বিপরীতে, জল কুলিং সিস্টেমটি শুধুমাত্র ফ্ল্যাশিং পুনরাবৃত্তি হার বাড়ানোর জন্য ডিজাইন করা হয়েছে , তবে অনুসন্ধানে কোনও শীতল প্রভাব নেই। চুল- follicle কাজ করা হয়, যখন সর্বনিম্ন -4 ° C সঙ্গে নিয়মিত TEC শীতল epidermis রক্ষা করে।\n6. স্বজ্ঞাত এবং বুদ্ধিমান অপারেশন সিস্টেম\nদুটি অপারেশন মোড পাওয়া যায়। ক্লাস ical মোড স্বজ্ঞাত অপারেশন ইন্টারফেস সরবরাহ করে যা সহজ ব্যবহারকারীর জন্য সহজ এবং সুবিধাজনক । কাস্টম মোড জন্য হয় কিছু পেশাদারী ব্যবহারকারী, তাদের নির্দিষ্ট চাহিদা অনুযায়ী পরামিতি সামঞ্জস্য যারা ।\n7. সহজ বজায় রাখার জন্য মডুলার নকশা\nউন্নত মডুলার নকশা গঠন Ultralite প্রয়োগ করা হয়, যা শুধুমাত্র মেশিনে প্রযুক্তিগত সহায়তা নিশ্চিত করে না , তবে এটি সহজ এবং সুবিধাজনক রক্ষণাবেক্ষণও সরবরাহ করে।\nস্থায়ী চুল অপসারণ ডিভাইস,\nআইপিএল লেজার চুল অপসারণ মেশিন,\nআইপিএল লেজার চুল অপসারণ ডিভাইস